text:
Fagogo: Salu Vale le Lau Ta’amu a A’opo
[Malo le faitau, malo fo’i le onosa’i, ae alo mai loa o le toe soso’oina lenei o la tatou tala fa’asolo, lea na gata mai i le vaiaso na te’a nei i le taimi lea feiloa’i atu ai le tamaitiiti o Fatu isi ona tina fai o Pauline, ma tagi ai lava i luga o lona tau’au, ma ua ‘avea lea ma itu ua fetagisi atu ai uma ma nai ona tei laiti.]
Na umi se taimi o fusi mau e le tamaitiiti o Fatu si ona tina fai o Pauline ma tagi lava, e o’o lava fo’i i nai ona tei ua fetagisi uma atu ai ma i latou i le tagi a Fatu. Ina ua tuana’i ni nai minute o le lauega lea o lo o faia, ona savali atu loa lea o le tamaitiiti ma si’i mai ato o lo o ‘aumai ai le oso o lana malaga, ma tufatufa fiafia atu i nai ona tei ma si ona tina, ao fa’asolosolo lana va’ai i suiga ua i ai totonu o le fale i le manaia o lona teuteuina, e o’o lava fo’i i le tulaga ua i ai nai ona tei laiti ma o latou lavalava, o latou foliga ma mea uma ua matua sui lava i le va’ai a le tamaitiiti o Fatu.
Ui o lea, na te le’i vave fa’ailoaina i si ona tina fai le pogai o lona toe fo’i atu i se taimi e lei mafaufauina e toe asiasi atu ai i lo latou aiga i Amouta. O le teineitiiti laitiiti lava na muamua fesili ia Fatu pe na fa’afepea ona sau, ona ata lea o le tama tali atu isi ona tei, “Na ou sau i le va’a.” “E te le’i malemo la i luga o le sami i le taimi na e sau ai i le va’a?” o le toe tulitatao atu lea a le laitiiti lea na alu ai le tali e a le aiga ona o le malie o ana fesili, ae o Fatu, na ata mo ni nai sekone ona tali mai lea isi ona tei, “E leai, sa i ai Seila o le va’a e fesoasoani i le pasese ina nei malemo se isi, ou te le’i malemo fo’i.”
Ua le ‘iloga se tala fiafia na fa’amatala e uiga i le fa’amuli, ma o ni isi o ia tala e aofia ai tulaga lelei o tamaiti i le su’ega fa’ai’u o le tausaga, atoa ai ma ripoti o le kuata muamua ma le lua lea ua maua mai, ma o se tala fiafia lea na toe lu’i ai le loto o le tamaitiiti o Fatu, e tatau ona toe vave fo’i e fa’auma lana a’oga ae maise o lea ua i ai nei i le vasega fa’ai’u. O le mae’a ai o tala e fa’atatau i le fa’amuli ma le tulaga sa i ai le aiga i Amouta, na amata tu’u fesili ai loa le fafine o Pauline ia Fatu e uiga i le la fa’amuli ma si ona tama o Pulusi i lo latou aiga i Palisi, ma e le’i i ai lava fo’i se fesili e le’i taliina e le tamaitiiti, peita’i ina ua fesili Pauline po o a mai Pulusi, na nofo ai loa i’ina Fatu ua le gagana. Na toe fesili Pauline ia Fatu po o a mai si ona tama, ae sa na o le nofo lava o le tamaitiiti e le tali, o lea na toe fesili atu ai loa ma Pauline i le tamaitiiti, “Sole Fatu, o a mai si ou tama o Pulusi ma le lua fa’amuli?”, e lei gagana Fatu i se tala sei vagana ai le maligi o ona loimata ma ua le mafai lava ona ia faia se tala i lea taimi ona o lona tagi tele. Na ona maua lava o sina to’a o le tamaitiiti mai le tulaga mafatia o lo o i ai lona mafaufau, ona ia ea atu loa lea i luga ma fa’apea atu isi ona tina fai ma lona aiga, “Ia outou loto tetele, o Pulusi ua uma lona soifua i se fa’alavelave fa’afuase’i.”
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


c: text/html

text:
teine Tulaele wrote:
Ia faaka'a kia le makaupu. e sa'o uma oukou. Ia my bad, ga fo'i eke iloa e lau loa se poua o se muli a se isi o le kauga ika ga o le kagaka. Ma kua'i kou magaku maualalo kele i keige samoa se. Faapea oukou ga'o keige samoa e le ofu se pikigi oga e ma e poua muli well not all. O lo'u pikigi lea e number one here i Hawaii. Ia vaai le kakou low self esteem ga la'a aliali age.
peace
tuafafine Samoa wrote:
Taulealea..kalofa o le gagana faa-Musolemi kogu lava lega e ke sau ai. Fai mai o le fault a le kamaikai(quote your words "faakosiga") e kakau oga cover up oga e magaogao iai kama. E sili pea e liu loku ma e lele loa lava i Saudi aua e cover uma keige from head to toe pei o le mea ga e ke magao iai. Ea la ga kele kala oga o lou le mafai lava e oe ia oga control lou lust. Ai ua e fiu e ole keige aulelei i lakou sikaili lega ua e saaga ika fua iai. Ou fai aku foi...aua e ke faakilokilo ma e magao i keige e le kaikai lava oga oo i ai lau kaumafaiga. Keep to your level(ur hand) oga e happy lava lea. Leikioa a leai sau keige oga e kasi lava le makala o lou guku alu ma le kuli, that's if you can speak to them at all hahahah! What a loser.... lea la ua iloa aku...turn down soo lava oe e keige ga ua angry ai le mea kakou lmao. e sao ai oe alu loa si ou brother e sue se therapist aua pei uma lava ga abuse oe e lou kiga fua i lou ika i keige uma...choo hooo.
Vaai le Gold Star lea laa lafo aku ai lau ticket i Saudi Arabia...

robotstxt: allowed

filter: keep


text:
Na faamanino e le afioga i le alii Senatoa ia Tuiasina S. Esera, o ia fo’i o le sui taitaifono o le Komiti o Femalagaaiga a le malo o Amerika Samoa e faapea, o le mataupu o lo o ia taumafai malosi ai e faatatau i le tau taofiofi lea o le soona ulufale mai o tagata mai Asia i le atunuu, e le o se taumafai e faailoa lanu e pei o le manatu o nisi, ae o lona vaai alofa i le lumana’i o alo ma fanau a le atunuu mo a taeao.
“Ou te le faailoga lanu Amerika Samoa,” o le saunoaga lea a Tuiasina i le Samoa News.


text:
Sauni Art Council mo Pesepesega Kerisimasi
O le aso 12-14 o Tesema ua faatulaga mai e le Ofisa o le Art Councils e faataunuuina ai lana polokalame masani i tausaga uma, o pesepesega mo le Kerisimasi, ma ua avea ai foi le polokalame o lenei tausaga, o le toe polokalame lea a le faigamalo o lo o i ai nei.
E ui e lei tuuina mai se faamatalaga mai le Ofisa o le Kovana Sili i ni matagaluega o le a auai i lenei faamoemoe, peitai ua faalauiloa mai e le Faatonu o le Arts Council ia Leala Pili Elisara e faapea, e oa 48 aufaipese ma ausiva ua maea ona lesitala mo lenei faamoemoe, ma o le aso 3 Tesema ua faamoemoe e amata pasi ai faafiafiaga mo pesepesega o le Kerisimasi.
A mae’a pasia lau polokalama po’o se pese, o le a fa’amauina ma lou taimi e te fa’afiafia ai, ma fa’ailoa i au fa’afiafia ta’itasi.
“O le tausaga lenei, aua o le toe sao lea o le olomatua i lona tofi sa fa’apale ai ele faigamalo, ia o le a faia ma le fiafia ma ave fo’i i ai ma le atoatoa ina ia fa’ailoa atu le agaga o le kerisimasi, ae maise o le fa’afetai ia Kovana Togiola Tulafono ma lana faigamalo, i le avanoa sa ou maua ou te tautua ai i le tatou malo ma ona tagata lautele.” O se fa’amatalaga lea a le Fa’atonu o le Arts Council Leala Elisara Pili.
O le tautua a lea tina sa amatalia mai lava i le tausaga e 1978 lona faigaluega ai i le Arts Council, peita’i na tofia e Kovana Tauese Sunia mo le tofiga Fa’atonu o le Arts Council i le tausaga e 1996 ma ua atoa lelei le 16 tausaga ua ia tau’avea lea tofiga ma le fiafia.
I lea umi o lana ta’ita’iga, e le misia tausaga atofa ta’itasi ma le faigamalaga o le matagaluega ma sui fa’afiafia i so’o se malo e faia ai le Pacific Arts Festival. O lana ta’ita’iga fo’i sa tatou talimalo ai i le Su’igaula a le Atuvasa i le tausaga 2008, ma sa iloga ona fa’amau fa’ailoga a le Atuvasa le matagofie o lea fo’i taligamalo.
E le misia fo’i se polokalama i taimi o tu’uaga umi a le fanau Iuni se’ia pa’ia le Iulai i tausaga ta’itasi e fa’amasani atili ai le fanau talavou i so’o se ituaiga measina tau galuega alofilima fa’asamoa. E a’oina fo’i so’o se ituaiga taleni tau atisi fa’asamoa, e amata mai i le tusiata upeti ma le gaosiga o le elei samoa, ta fa’atagata, lalaga fale ma isi galuega taulima uma fa’asamoa, gaosiga o isi mea sina tau fagotaga fa’asamoa, mailei o le lo, siva ma pesega fa’asamoa ma isi mea fa’apena e fa’a’oaina ai le tagata Samoa mo lona silafia toto’a o lona atunu’u ma lana aganu’u.
O na galuega uma, fa’afetai i lea fo’i ‘au’auna, sa faia le mea sili mo le atunu’u ae maise le fanau lalovaoa o le atunu’u, ia talenia ma iloa e i latou sosia o lona malo.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Wp/tkl/Hatukaio
He fakalapotopotoga e a ni tino Iutaia, nae teteke kia Iehu i te taimi o tana galuega. Ni tino mai na kāiga tūtū lelei o Iutaia, e ve ko te kau ohitaulaga, na tino fai pihinihi, ma na kāiga aliki. E taofi mau kilatou ki na Tulafono a Mohe, kae teteke kina fakauigaga o te Tulafono. E hē talitonu ki te toetu, ma e hē talitonu e iei ni agelu pe ni agaga. E fakavae to latou talitonuga ki na Tuhi muamua e lima o te Feagaiga Tuai, ma e teteke e kilatou na taumafaiga fou ke fakamalamalama ai te Tulafono.


text:
O le sailiga-pine o Fusuga faa-Polofesa , o le a faatautaia i le Aso Tofi i le Fale Taalo a le Apia Park.
Sa fa’aalia e le Failautusi Aoao o le Asosi o Fusuaga, Ale Vena, e ui lava ina utiuti le faasoa ma le lava le itu tau seleni mo le faatinoina o lenei vaega, e le mafai lava ona latou taofia lenei faamoemoe e pei ona i lenei aso. Na ia saunoa o se tulaga taua tele o le fesoasoani lea i alo ma fanau a le atunuu o loo taumafai e atiae lenei taleni mo latou olaga.
“O loo matou tilotilo pea i ni auala mo le alualu i luma ma le siitia o le taumafai a matou tama taaalo ina ia mafai ona tuuina atu i latou i atunuu mamao aua le faalelei o latou tomai ma maua se isi malamalama sili atu i lenei taaloga, o lana saunoaga lea.
Na ia saunoa o le faatino ai o lenei faamoemoe, e ui i lea, o loo faatali pea le Asosi mo e talosaga mai se tasi o atunuu. Na ia faapea mai foi e na o le pau le faafitauli ona latou te lei talosaga atu ae peitai o loo faatali mo se talosaga mai se tasi o faiaoga i atunuu mamao.
“I le tulaga faamaoni lava, o le a matua faaamanuiaina i latou o loo taaalo faapolofesa i le fusuaga i atunuu mamao e sili atu nai loo inei i Samoa, aepeitai, o loo faaauauina pea le galulue malosi o tama taaalo.”
Na ia saunoa mai afai o iai se tasi i lenei lalolagi e manao e faatino lenei taleni pe a maea i le Aso Tofi, e tatau lava i ai latou ona faafesootai le Asosi i totonu o le on masina.
“ Tusa lava pe e te aumau i Niu Sila, Ausetalia, ma Amerika, e mafai lelei ona tuuina mail au talosaga.” O le ono fusu’aga o le a fa’atinoina i lea po, ua saunoa ai Ale e fa’apea o se po fa’a le aiga mo tagata uma.
O fusuaga e aofia ai : Heavyweight - Seiaute Mailata and Gososina Ulutoa; Cruiserweight - Falani Tavu’i and Oleni Vaisola; Light Heavyweight - Pele Faumui and To’o Mita’i; Junior Middleweight - Leti Emelio Leti and Alema Vaele; Super Middleweight - Pele Faumui and To’o Mita’i; and, Welterweight - Tony Iapesa and Oli Filimaua.


text:
Fagogo: Tama o le CIA
Na fa'alogo Sera i le afiafi lea na fai ai le latou mea'ai ma ona matua, ua fa'amatala e le toeaina o Selefuti de Famous lona le talitonu i le tusi faamavae a Eteuati ma ua fai atu ia logo atu le Komiti Fa'afoe i le masina atoa.
Fesili loa Sera, "Ou te iloaina, sa fa'amatala mai fo'i Eteuati le tusi fa'amavae lena."
Fesili atu loa Selefuti ia Sera, "E te le'o fa'alogo lava i se isi tagata o ta'u mai e Eteuati ?".
Fai mai loa le toeaina, "Pau lea o ituaiga tagata fa'apenei e seasea a maua i le lalolagi i le fa'amaoni, e iloa uma foi e Eteuati numera na avatu i ai, e sese lo'u fika, na ou nofo lava ma saini i le tala-o le tupe fa'a-kuata, ua lelei atoatoa ae le iloa e pepelo au mea na fai, ia su'esu'e ai le fa'amaoni o Eteuati pe a. Ua uma ona sainia, a'o le mea e maua e te'i lava i le telefoni mai o Eteuati e fa'asao mai ia numera ia na ou tago fa'asese."
E o'o fo'i i le taimi e sau ai Eteuati i le fale, e sau i le te'a o le 10:00 pe lata lava i le 11:00, e sauni uma mea e fai i le isi aso ona fa'atoa iloa lea sau i le fale.
E fiu fo'i si teine o Sera e telefoni atu i ai, o la lava e i ai i le fale-faigaluega, e te'i lava Eteauti ua tu le teine o Sera i lana ofisa, i le fiu e fa'atali mai i se fale kalapu, po'o se faleaiga.
E o'o fo'i i le aufaigaluega e manava lava ae o loo faigaluega lava le tama o Eteuati, e ofo foi i le faigaluega i po uma o le vaiaso ae ua uma ona fai uma mea e fai i le isi aso.
Ua tau masalosalo fo'i le teine o Sera, i le ano atu o le tama o Eteuati, ua le tutusa lava na aso o le tau amataga o le la faiga-uo o afiafi uma e tatau lava ona la feiloa'i.
Ae te'i ua o'o mai i le vaitaimi nei, ua 'ese fo'i le vaai a Eteuati ia ua o'o mai ia ia, ua taua lana galuega nai lo'o ia i lana vaai.
Ua seasea toe maua fo'i sona avanoa i le aoauli i le vaiaso, e tele lava ina fai o latou fono i le tele o aso, ma ona 'client' po'o ona pa'aga i mea tau-pisinisi.
A kamupani e o mai i isi atunu'u, ua fai se fa'afetauaiga i a latou 'share' e fa'atau atu i totou o le Banking Cooperation i se aso.
E faia pea
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
“AFAI UA FAI I LE LBJ, FA’APEFEA LE ASPA?”
O le gaoioiga a le Kovana lea ua fai e taofia ai si'itaga a le Falema'i o le LBJ, ua lagalaga ai ni isi o manatu o le atunu'u ma tu'u fesili fai mai, “afai ua mafai e le kovana ona taofi si'itaga a le falema’i, aisea la ua le mafai ai ona ia taofia si'itaga a le ASPA?”
O manatu ia o ni isi o le atunu'u na fa'ailoa mai i le Samoa News ina ua fesiligia i latou i le toe fa'afo'i ai o pili o le falema'i i le tulaga tuai sa i ai i le taeao ananafi.
Na ta'ua e i latou na fesiligia, afai ua alofa le ali'i kovana i le atunu'u ona o le fa'afitauli na tula'i mai i le falema'i, e tatau fo'i ona tutusa lona alofa i le tulaga pagatia o lo o i ai pili a le ASPA.
“Afai e pele ia Togiola Amerika Samoa, ua tatau nei ona taofi si'itaga a le ASPA,” o le saunoaga lea a le ali'i o Tomasi Laupama, o se tama e galue o se Leoleo po mo le silia i le 10 tausaga.
Fai mai le tomumu a le isi tina mai Tafuna na alu atu e totogi lana pili vai ma le pili uila i le taeao ananafi, i le Ofisa a le ASPA i Fagatogo, o se tasi o fa'afitauli ua ia matauina i ana pili, ua aga’i atu lava ina le gafatia e lona aiga ona totogi le taugata o pili ua i ai.
“Toe pau lava lenei o le isi avega o lo o tauamo pea e tagata, o pili o le uila ma le vai,” o lana tomumu lea.
“Ou te le iloa pe aisea e faigata ai i le kovana ona taofi si'itaga a le ASPA ae faigofie ona ia taofia si'itaga a le LBJ,?” o le fesili lea a le tina i le sui o le Samoa News.
Na ta'ua e le afioga i le matua ia Togiola Tulafono i luga o se tasi o ana polokalama e fa'apea, afai e taugata pili o le eletise, e i ai le 'auala e ‘alo i ai aiga o le atunu'u e pei o le fa'aaoga lea o moli fagu kalasini e mumu ai i le po, ae afai e si'i pili a le falema’i, e leai lava se isi 'auala e ‘alo i ai tagata, ua na o le oti lava.
Na ta'ua e se tasi o tamali'i ua loa tausaga o tautua i le Fono Faitulafono e fa'apea, e le moni le alofa o le kovana e uiga i pili a le ASPA ma le Falema'i, aua e tutusa lelei lava le mafatiaga o tagata i si'itaga uma ia e lua.
“E le mafai ona ola se pusa'aisa i se kalasini, e le mafai fo'i ona ola se 'auli po o le TV i se kalasini,” o le saunoaga lea a lea tamali'i e lei finagalo e fa'ailoa lona suafa.
Sa ia ta'ua fo'i, e tasi lava le mafua'aga e le mafai ai e le kovana ona ta'oto si'itaga a le ASPA, ona o lea ua silia i le $6 miliona le 'aitalafu a le malo i le ASPA ua le mafai ona totogi.
“E le mafai ona taofia e le ali'i kovana si'itaga a le ASPA leaga o lea o lo o nofo 'aitalafu le malo i le pili o le uila ma le suavai, ma o se tulaga ua le talafeagai tele lea mo le atunu'u lautele o lo o tigaina i le tau totogiina o pili a le ASPA,” o le fa'asea lea a le a tamali'i.
E pei ona silafia, na pasia e le Fono se i'ugafono e talosagaina ai le Fono Fa'afoe a le ASPA ina ia taofi a latou si'itaga mulimuli lea na fa'amamalu i le masina o Oketopa 2011, peita'i na te'ena e le kovana lea i'ugafono.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Ua toe tolopo e le faamasinoga maualuga le mataupu a le allii o Tavita Tali, se’i maua muamua e alii faamasino se ripoti mai le Ofisa Faanofovaavaaia, e uiga i le faafitauli o loo tulai mai i le toese i Tafuna, i le gaosia lea e pagota o le pia e taua o le home brew.
O lea poloaiga mai le alii faamasino sili ia Michael Kruse na tuuina atu lea i le vaiaso na tea nei, ina ua talosaga le alii o Tali i le faamasinoga e tatala loa o ia i tua i le taimi lenei, sei tau saili ai sana galuega e toe totogi ai le tupe lea ua poloaina o ia e le faamasinoga e totogi.


text:
TOGIOLA: Toe saunoaga i luma o le Fono
O le saunoaga a le afioga i le kovana sili ia Togiola Tulafono ina ua tatala aloaia le tauaofiaga lona tolu o le Nofoaiga lona 32 a le Fono Faitulafono i le taeao ananafi, sa ia faalauiloa ai e faapea, o lana saunoaga lea, o lana toe saunoaga lea i luma o le Fono Faitulafono talu ona avea o ia ma Kovana Sili o le malo o Amerika Samoa.
O se saunoaga sa tumu i le agaga o le faafetai ma le faamalo i taitai o le atunuu, taitai o le malo, taitai o pisinisi, taitai o ekalesia faapea ai pisinisi ma le atunuu atoa, ona o talosaga ma le tapuaiga a’o alofaiva le malo e faatino ona tiute tauave i le taitaiina ma le faafoeina o le malo i le tele o tausaga, atoa ai ma le tausaga na tea nei.
Na faatumulia le Fale Samoa a le Fono Faitulafono i taitai o le atunuu mo le molimauina o lenei sauniga faapitoa.
E le gata o le Kovana ma lana Kapeneta, o taitai o le Fono Faitulafono ma afioga i Senatoa faapea ai Faipule, ae sa faapea foi ona afio ai le afioga i le Faamasino sili e fai ma sui o le Faamasinoga Maualuga, aemaise ai foi le sui aoao i Uosigitone lea foi sa faatasi ai i le aso ananafi, le tofa Falemavaega Eni.
O viiga o le Atua na lagiina lea e le aufaipese a le ekalesia EFKAS mai Amanave, ina ua maea se upu faamalosi na taitaia e le alii faifeau ia Rev. Anetere’a Misioka mai lea lava ekalesia.
I lana saunoaga faalaeiau na faamamafa ai e le susuga Rev. Misioka le taua o le tautua ma le alofa atoa ai ma le fai o le amiotonu ina ia fiafia mai ai le Atua.
Na tomua le saunoaga a le alii kovana i lona valaauina lea o le mamalu na aofia ina ia o latou manatua nisi o soifua o tamalii o le atunuu sa avea ma taitai, lea ua fai i lagi le folauga ona o le valaau paia a le Atua, e aofia ai le afioga ia Tufele Li’amatua sa avea ma Failautusi o le Ofisa o Mataupu Tau Samoa, o le afioga i le Senatoa ia Amituanai Eteuati ma le afioga ia Tauiliili P. Tervola lea sa avea ma Faatonusili o le matagaluega o Oloa a le malo.
I lana saunoaga autu na faalauiloa ai e le alii kovana nisi o galuega ua mafai ona ausia e le malo talu mai le tausaga na tea nei, lea ua mafai ai ona tulaga feololo mai le tamaoaiga e ui o loo feagai pea ma faafitauli i le itu tau tupe.
Na faafetaia e Togiola fesoasoani tau tupe e tele mai le malo feterale, lea ua mafai ai ona fesoasoani i se vaega tele o le tamaoaiga o le atunuu.
Saunoa Togiola, o le tausaga 2011 sa malaga mai ai le atunuu ma le tele o faafitauli, o ni faafitauli na afua mai ina ua tulaga pagatia le tamaoaiga o le lalolagi i tausaga i tua atu, sosoo mai ai loa ma siitaga e tolu o totogi amata ma i’u ina tapunia ai le kamupani i’a o le Samoa Packing, ma mafua ai loa ona aapa atu le malo i le Fono mo le pasiaina o nisi o pili tupe e tau fesoasoani ai i lea faafitauli, peitai e ui e lei pasia uma e le fono nei pili tupe, ae sa mafai lava ona pasia na o se vaega.
Sa aofia i lana saunoga nisi o faaiuga na faia e le malo e tau faasao mai ai nisi o tupe, e pei o le faaitiitia o itula faigaluega a tagata, taofia o le toe totogiina atu o nisi o aitalafu, ma mafai ai loa ona maua sina vaega tupe feololo mo le malo i lenei tausaga.
Na faafetaia e Togiola le Fono mo le latou sao i le tau foiaina o lea faafitauli, sa ia faafetaia foi le feterale i le tele o fesoasoani tupe sa tuuina mai na mafai ai ona maua se isi fesoasoani mo le atunuu, e pei o le polokalame a le ARRA, nonogatupe sa faatautaia e le Faletupe o Atinae, atoa ai ma le vaega tupe sa tuuina mai e faatupe ai polokalame ina ua tuanai le galulolo.
O nisi o atinae tumau o loo taumafai i ai le malo e pei ona saunoa Togiola, e le gata o taumafaiga a le kamupani telefoni o le BlueSky, ae e oo foi i galuega faatino a le ASTCA e pei ona i ai le uaea o fesootaiga i lalo o le sami lea o loo faaauau ai pea galuega i le taimi nei.
Sa ia taua foi le toe faafoi mai i le malo o le Vaega Tosovaa ma le faamoemoe o le a mafai ona fesoasoani i se vaega tele o le atina’e, aemaise ai o fuafuaga mo le faaleleia o aoaoga e le gata o fanau aoga, ae o le toe aoaoina o fanau aoga.
Saunoa Togiola, o le faaiva ai lenei ona tulai i luma o le Fono Faitulafono, talu ona avea o ia ma Kovana. Na amata mai i le nofoaiga lona 28 seia oo mai i le nofoaiga lona 32 lenei.
I le faaiuga o lana saunoaga sa ia talosagaina ai taitai o le fono, ina ia faaauau pea le galulue faatasi ma le malo, ina ia manuia ai fuafuaga uma o loo taumafai i ai mo le atunuu.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text:
Fa’aleo Sanitoa tete’e Itumalo Tualauta i le fuafuaga a le NOAA
I se tusi na tuuina atu e le alii faipule o le itumalo o Tualauta, afioga Larry Sanitoa i le pule o le NOAA ia Dr. Jane Lubchenco, i le aso 5 Ianuari 2012, o loo ia faaleoina ai le finagalo o lona itumalo e tete’e ai i le fuafuaga lea ua uma ona faalauiloa e le Pulega a le NOAA, ina ia toe faaopooopo isi vaega o ogasami i Amerika Samoa, e tuu atu i isi ogasami lea ua maea ona i lalo o le latou puipuiga.
E pei ona silafia, o le aso Faraile na tea nei na faamuta ai le taliaina e le Vaega a le NOAA o fautuaga mai tagatanuu o Amerika Samoa, ina ia faailoa atu ai ni o latou finagalo e uiga i le latou fuafuaga, e toe faalautele ogasami e i lalo o le faasao a le Fagatele Bay National Marine Sanctuary (FBNMS).
Na taua e Sanitoa i lana tusi e faapea, i se fonotaga sa faia i Auasi i le masina o Novema na tea nei, sa ia faaleoina ai atugaluga ma le tete’e i le komiti a le NOAA ma le FBMNS, ma fesiligia ai aia faaletulafono ua manatu ai le NOAA e faagaioi lana fuafuaga ua faalauiloa.
Na siitia e Sanitoa se vaega o le Tulafono Toe Teuteuina a Amerika Samoa i le Ulutala 24, Mataupu 3 o le Vaega 24.0304, lea o loo tuu atu ai le malosiaga i le Matagaluega o le Puipuiga o le Vaomatua ma le Gataifale (DMWR) le malosi latou te pulea, puipui, faasao ma faatumau le tulaga lelei o le ola o meaola ma le siosiomaga i le teritori.
Saunoa Sanitoa, o le fuafuaga e faalautele ogasami i lalo o le vaavaaiga a le FBMNS ua fete’ena’i i le Ulutala 24, Mataupu 3 o le Tulafono Toe Teuteu a Amerika Samoa.
Fai mai Sanitoa, o le Ulutala lea 24 o le Tulafono o loo manino mai ai le le faatumauina pea o le puipuia o taiala atoa ai ma le faamalosia o tulafono a le feterale, ae maise ai foi, o lea fuafuaga o le a taofia ai le aia tatau o le malo o Amerika Samoa e pei ona i ai le ituaiga faigamalo o loo i ai, ma o se fuafuaga fou o le a maimau ai ni tupe se tele.
Sa ia taua le tauaaoina lea e le DMWR o le faitau miliona ma miliona o vaega tupe fesoasoani e fesoasoani ai i le puleaina ma le puipuia o nofoaga o loo ola ma soifua ai meaola i lona gataifale, lea foi e pei ona i ai ni faamaumauga sa faasoa mai e le Faatonu o lea Matagaluega ia Ufagafa Ray Tulafono i se iloiloga o le tupe faasoasoa i le tausaga ua te’a.
I ia faamaumauga e pei ona taua i ripoti ma faamaumauga na tuu faatasia e tagata saienitisi o loo suesueina meaola o le sami, o loo taua ai le faaopoopo lea ma le faatoateleina o auaiga o i’a o loo nonofo i lalo o amu talu mai le 6 tausaga talu ai.
O lona uiga o lea ripoti e pei ona saunoa Sanitoa, o loo manino mai ai le tulaga lea, e le o ova le fagotaina e tagata o i’a o loo ola i le ‘aau, o loo tulaga lelei foi le ola ma le maloloina o ‘aau i ogasami a le atunuu.
O le aso Lulu o le vaiaso nei ua fuafua le tofa Faleomavaega Eni e faataunuu ai sana iloiloga faalauaitele mo le atunuu, i le Fale Samoa a le Fono Faitulafono, ina ia maua ai le avanoa o le atunuu e faaleo ai o latou finagalo e uiga i lenei mataupu, lea foi o loo faaauau i ai suesuega a lona ofisa i Uosigitone.
Na taua Faleomavaega i se tasi o ana polokalame e lei mamao atu, ua maea ona ia feiloai i le pule o le Ofisa a le NOAA i Uosigitione, lona tete’e foi o ia i lenei mataupu ona o nisi o mafuaaga sa ia faailoa i ai.
Ae i le saunoaga a le kovana sili ia Togiola Tulafono ina ua amata alia’e mai faasea ma muimuiga a le atunuu e uiga i lenei mataupu, sa ia fautuaina ai le atunuu ina ia faitau muamua ma le toto’a le ripoti a le NOAA, ona faatoa faaleo ai loa o ni a latou finagalo.
Saunoa Togiole, e le o manatu le NOAA na te puleaina uma ogasami o le atunuu, ae o le agaga, ia mafai ona faasao nisi i’a mai nisi o ogasami o loo tuufua ai nei meaola, ina ia aua nei motusia ae ia tele pea mo tupulaga o le lumanai.
Na taua e nisi o le atunuu, o le gaioiga a le NOAA lea ua faalauiloa mai, e le o se fuafuaga e talafeagai.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text: 1O le tala lenei i le gafa o Iesu Keriso le atali‘i o Tavita, le atali‘i o Aperaamo. 2O Aperaamo na fānaua Isaako. O Isaako na fānaua Iakopo. O Iakopo na fānaua Iuta ma ona uso. 3Na fānaua e Iuta o Faresa ma Sera mai ‘iā Tamara, o Faresa lea na fānaua Esaroma. O Esaroma na fānaua Arama. 4O Arama na fānaua Aminatapu. O Aminatapu na fānaua Naasona. O Naasona na fānaua Salemona. 5Na fānaua e Salemona Poasa mai ‘iā Raava. Na fānaua e Poasa Opeta mai ‘iā Ruta. O Opeta lea na fānaua Iese. 6O Iese na fānaua Tavita le tupu. Na fānaua e Tavita Solomona mai le avā a Uria. 7O Solomona na fānaua Reopoamo. O Reopoamo na fānaua Avia. O Avia na fānaua Asa. 8O Asa na fānaua Iosefatu. O Iosefatu na fānaua Iorama. O Iorama na fānaua Usia. 9O Usia na fānaua Iotama. O Iotama na fānaua Aasa. O Aasa na fānaua Esekia. 10O Esekia na fānaua Manase. O Manase na fānaua Amone. O Amone na fānaua Iosia. 11O Iosia na fānaua Iekonia ma ona uso. O le taimi lenei na ‘avea fa‘amalosi ai Isaraelu i Papelonia. 12O le fa‘asologa lenei mai le taimi na ‘avea fa‘amalosi ai i latou i Papelonia: O Iekonia na fānaua Salatielu. O Salatielu na fānaua Serupapelu. 13O Serupapelu na fānaua Apiuta. O Apiuta na fānaua Eliakimo. O Eliakimo na fānaua Asora. 14O Asora na fānaua Satoka. O Satoka na fānaua Akeimo. O Akeimo na fānaua Eliuta. 15O Eliuta na fānaua Eleasaro. O Eleasaro na fānaua Matano. O Matano na fānaua Iakopo. 16O Iakopo na fānaua Iosefa, le tane a Maria lē na fānau mai ai Iesu. O Iesu lenei ‘ua ta‘ua o le Keriso. 17O le aofa‘iga o tupulaga mai ‘iā Aperaamo se‘ia o‘o mai ‘iā Tavita, e sefulu ma le fa. O le aofa‘iga o tupulaga mai ‘iā Tavita se‘ia o‘o i le taimi na ‘avea fa‘amalosi ai i latou i Papelonia, e sefulu ma le fa. O le aofa‘iga o tupulaga mai le taimi na ‘avea fa‘amalosi ai i Papelonia se‘ia o‘o i le taimi na fānau ai le Keriso, e sefulu ma le fa. 18O le tala i le fānau mai o Iesu Keriso: A o sauni fa‘aipoipo lona tinā o Maria ‘iā Iosefa, na iloa ‘ua tō o ia i le Agaga Pa‘ia, a o le‘i nonofo i lā‘ua. 19O lana tane fo‘i o Iosefa o le tagata amiotonu; e lē mana‘o e fa‘amāsiasi. O lea na manatu ai o ia e fa‘ate‘a lemū ‘iā te ia. 20A o fa‘asolo pea mafaufauga o Iosefa, na fa‘aali mai ‘iā te ia le agelu a le Ali‘i i le miti. Fai mai le agelu, “Iosefa e, le atali‘i o Tavita, ‘aua ‘e te fefe. Fa‘ataunu‘u pea la ‘oulua fa‘aipoipoga ma Maria lau avā, auā o lana to e mai le Agaga Pa‘ia lea. 21O le a fānaua e ia le tama tane; ‘ia e fa‘aigoa ‘iā te ia, o Iesu, auā e fa‘aolaina e ia lona nu‘u mai ‘iā latou agasala.” 22‘Ua faia nei mea uma ‘ina ‘ia fa‘ataunu‘uina ai le afioga a le Ali‘i na folafolaina mai i perofeta e fa‘apea: 23“O le a to le taupou ma fānau mai le tama tane, e fa‘aigoa ‘iā te ia o Emamuelu.” (O lona fa‘amatalaina, “ ‘Ua fa‘atasi le Atua ma i tatou.”) 24‘Ua ala Iosefa ‘ona faia lea e ia e tusa ma le fa‘atonuga a le agelu a le Ali‘i. ‘Ua nonofo loa o ia ma lana avā. 25‘Ae le‘i iloa e Iosefa lana avā se‘ia o‘o i le taimi na fānau ai lana tama tane ulumatua, ma ‘ua fa‘aigoaina e Iosefa o Iesu.


text:
Avea le nofoaga tuai VA fai ma Ofisa autu ASRU
O le vaiaso na te’a nei na tatala aloaia ai le ofisa fou a le Iuni Lakapi a Amerika Samoa (ASRU) i le nofoaga tuai sa i ai le Asosi o Fitafita Tuai a Amerika Samoa (ASVA).
O le fonotaga a le ASRU i le Aso Faraile na te’a nei na faailoa aloai mai ai e le alii kovana lea tulaga, ae o le Aso To’ona’i na mafai ona tatala aloa’ia ai lea nofoaga, i se tauvaga tausala aua se sailiga tupe a le Iuni.
O le fonotaga i le vaiaso na te’a nei na faatasi ai le afioga i le peresetene o Faalapotopotoga o Taaloga Lakapi a le Pasefika (FORU), o ia foi lea o le sui o Samoa i Faalapotopotoga o Taaloga Lakapi a le Lalolagi (IRB), ia Lefau Tauiliili Harry Schuster, mo le faaooina mai o nisi o fautuaga ma faagaioiga, aua le agai i luma o le lakapi i Amerika Samoa.
O le tele o mataupu o le fonotaga, o le tuuina atu o fautuaga mo tapenaga a le Iuni, ina ia mulimulitai i tulafono a le IRB, ave le faamuamua i le atina’eina o le lakapi ma ia avea le taaloga lakapi o se mea e moni i manatu o tagata uma, ae aua nei avea o se taaloga e faapasi ai le taimi i le faaiuga o le vaiaso, ma faaiu ai i inugapia ma BBQ.
FA’AMALOSIA TULAFONO IRB
Na fautuaina e Lefau ia le ASRU ina ia tausisi ma mulimulita’i i tulafono ua faatula’i mai e le IRB, ina ia mautinoa e sologa lelei le faatinoina o a latou gauega, a’o fa’anofova’ava’aia ai i lalo o le IRB mo le lua tausaga.
Ina ua talia e le IRB le talosaga a Amerika Samoa e avea ma totino tumau, sa tuuina mai ai ma le tuutuuga, o le a nofovaavaaia Amerika Samoa mo le lua tausaga, aua le mata’ituina o ana galuega ma polokalama, pe o gatasi ma manaoga ma tulafono a le IRB.
Na saunoa Lefau, o faiga masani lava ia a le IRB i soo se Iuni fou e ofi atu i totonu, ona o tulaga sa maitauina i taimi ua te’a i nisi o Iuni, o le taimi lava e talia ai e avea ma totino tumau, e le toe manatu mamafa i le faatinoina o a latou tiute tauave.
“O isi Iuni e i ai Asia ma Aferika i taimi ua te’a, e maua loa le avanoa e avea ai ma totino a le IRB, ona nofonofo loa lea ua le faia ni taamilosaga, ae na o le taua’imisa lava ma fela’ua’i solo pulega ma taitai, ae le o le mea lena na mafua ai ona talia i latou e le IRB, na talia ina ia atia’e le taaloga lakapi,” o le saunoaga lea a Lefau.
SAILIGATUPE MA TULAFONO
Ua fautuaina e le alii kovana le Loia Sili ina ia taga’i toto’a i tulafono e aofia ai auala e faia ai sailigatupe, ina ia mautinoa o lo o mulimulita’i gaioiga uma nei i tulafono a le malo.
Saunoa Togiola i le taimi na talanoaina ai le mataupu e uiga i sailiga tupe a le Iuni, e tele auala e mafai ai ona faia sailiga tupe, e pei o bingo ma pepa valuvalu ia e faaaoga e isi faalapotopotoga, peitai o le atugaluga, ia faia mea uma e tusa ma ala o le tulafono.
MAEA ONA TOFIA FAIAOGA MO AU FILI E LUA
Ua maea nei ona tofia e le Iuni, faiaoga mo ‘au fili e lua a le atunuu, lea ua faamoemoe e tauva i taamilosaga a le IRB i le Pasefika ia Aokuso ma Novema o le tausaga nei.
O le ‘au fili ta’ito’a 7 lea ua faamoemoe e tausinio i le taamilosga taito’a 7 e faia i Ausetalia ia Aokuso ua filifilia i ai le susuga a Setefano Fata e avea ma faiaoga, ae o Eddie Manuma le taitai malaga.
Mo le ’au e i lalo o le 19 tausaga le matutua, ua filifilia i ai le susuga ia Jerry Chang e avea ma faiaoga, ae o Vui Alesana Tagaloa ua filifilia e avea ma taitai malaga.
Na taua e le Failautusi a le Iuni lakapi ia Falefata Moli Lemana, o i latou ia ua tofia e galulue i tofiga nei, sa filifilia faapitoa i se fonotaga a le Iuni lakapi sa faia, ma tuuina atu ai e faamaonia mai e le taitaifono ia Togiola.
O le ulua’i taamilosaga a le Oceania lea na faatasi atu i ai le Talavalu, sa maua ai e Amerika Samoa le tulaga 6 mai ‘au e 10 sa tausinio.
THE NEW COMMENTS PROCESS
To make comments, you will need to register. You can register under your real name or use a 'screen' name. This way, people will be able to follow comments and make comments back and forth to each other. If you choose to use a 'screen name' no one will know your true identity. In either case, no email addresses will be available to anyone. It is an automated process. If you have questions, email: webmaster@samoanews.com
You currently are not logged in, please LOGIN to post comments.


text: Le groupe tongien.- Toma Toke, Mosese Moala, Taufa'ao Filise, Tevita Taumoepeau, Soane Tonga'uiha, Sateki Mata'u, Ephraim Taukafa, Aleki Lutui, Feki Moala, Paino Hehea, Inoke Afeaki, Lisiate Fa'aoso, Sione Kalamafoni, Emosi Kauhenga, Otenili Langilangi, Hale T-Pole, Finau Maka, Viliami Vaki, Chris Hala'ufia, Samiu Vahafolau, Lotu Filipine, Soane Havea, Enele Taufa, Sikuti Vunipola, Pierre Hola, Fangatapu Apikotoa, Tevita Tu'ifua, Movete Oto'ota, Epeli Taione, Kaiongo Tupou, Hudson Tonga'uiha, Suka Hufanga, Siua Taumalolo, Sam Satui, Ualosi Kailea, Seti Kiole, Aisea Havili, Viliami Hakalo, Vunga Lilo, Sione Tu'ipulotu.


text:
O le manuia moni i lenei olaga, e maua mai i le faapaiaina o o tatou olaga—o lona uiga, o o tatou taimi ma filifiliga—i faamoemoega o le Atua
A o ou talavou, sa ou asiasi ai i se Faaaliga a le Lalolagi i le 1964 i le Aai o Niu Ioka. O se tasi o nofoaga ou te fiafia e alu i ai o le faleie o le Ekalesia a le Au Paia o Aso e Gata Ai ma sona faatusa manaia o tumutumu o le Malumalu o Sate Leki. O iina na ou matamata ai mo le taimi muamua i le ata o le Sailiga a le Tagata mo le Fiafia. O le faaalia ai e le tifaga o le ata o le faaolataga, o loo fofogaina e Elder Richard L. Evans, sa i ai se aafiaga taua i le tele o tagata asiasi, e aofia ai ma a’u. E i ai isi mea na saunoa i ai Elder Evans e faapea:
Ua e saoloto e faafesuiai lau vaega o ou taimi mo mea faafiafia. Atonu e mafai ona e faafesuiaia mo manaoga faatauvaa. Atonu e mafai ona e faaaluina i le faaloloto. …
… Ua ia te oe le saolotoga e filifili ai. Ae o nei mea e le o ni fetuunaiga mo ni tau maualalo, aua e te le maua ai se lotomalie tumau.
“O aso uma, o itula uma, o minute uma o lou olaga faaletino e tatau lava ona i ai se aso i le lumanai e tali atu ai. Ma o iinei i le olaga lenei e te savali ai i le faatuatua ma faamaonia oe lava ia e mafai ona e filifili le lelei nai lo le leaga, le sa’o nai lo le sese, tumau i le fiafia nai lo na o mea faafiafia. O lou taui foi e faavavau o le a faia e tusa ma lau filifiliga.
“Sa saunoa mai se perofeta a le Atua e faapea, ‘Ua ola tagata ina ia latou maua le olioli,’ o se olioli e aofia ai se atoaga o le olaga, o se olaga e tuuto atu i le auaunaga, i le alofa ma le toafilemu i le aiga ma fua o le galue faamaoni, o se taliaina o le Talalelei a Iesu Keriso—o tulaga manaomia ma poloaiga.
E na o le pau nei o mea o le a e maua ai le fiafia moni, le fiafia lea e lē mou atu pe a tapē moli ma musika ma taape ese atu tagata.” 1
O nei faamatalaga ua faailoa mai ai le moni o lo tatou olaga i le lalolagi o se tausi mea o le taimi ma filifiliga ua tuuina mai e lo tatou Foafoa. O le upu tausi mea e faamanatu mai ai le tulafono o le faapaiaga a le Alii (tagai, mo se faataitaiga, MFF 42:32, 53) lea e i ai sana matafaioi faale-tamaoaiga, ae e sili atu nai lo lena, o se faaaogaaga o le tulafono faaselesitila i le olaga iinei ma le taimi nei (tagai MFF105:5). Ina ia faapaiaina o lona uiga o le vaetofia lea po o le tuuina atu o se mea e paia, ma tuuto atu i faamoemoega paia. O le manuia moni i lenei olaga, e maua mai i le faapaiaina o o tatou olaga—o lona uiga, o o tatou taimi ma filifiliga—i faamoemoega o le Atua (tagai Ioane 17:1, 4; MFF 19:19). I le faia o lena mea, tatou te faatagaina ai o Ia e siitia i tatou i lo tatou taunuuga e aupito sili ona maualuga.
Ou te manao ia tatou mafaufau faatasi i ni elemene se lima o se olaga faapaiaina: o le mama, galue, faaaloalo mo le tino faaletino, auauna atu, ma le amiosa’o.
E pei ona faailoa mai e le Faaola, o le olaga faapaiaina o se olaga mama. E ui e na o Iesu sa soifua e aunoa ma se agasala, o i latou e o mai ia te Ia ma amoina Lana amo ua latou maua Lona alofa tunoa lea e avea ai i latou e faapei o Ia, e le ta’usalaina ma e lē pona. Faatasi ai ma se alofa loloto, ua faamalosiau mai le Alii ia i tatou i nei upu, “Ina salamo ia outou tuluiga uma o le lalolagi ma o mai ia te au, ma ia papatisoina i lo’u igoa, ina ia faapaiaina outou i le Agaga Paia tou te talia, ina ia outou tutu ma le lē pona i o’u luma i le aso gataaga” (3 Nifae 27:20).
O lea la o le faapaiaga o lona uiga o le salamo. O le loto maaa, fouvale, ma le sisi’o e tatau ona lafoa’ia, ma ia suitulaga i ai le gauai atu ma le lotomaualalo, o se manao e faasa’o, ma le taliaina o mea uma e manaomia mai e le Alii. O le mea lea na ta’ua e le Tupu o Peniamina o le tuu ese o le tagata o le lalolagi, ae gauai atu i galuega alofa a le Agaga Paia, ma ua avea ai o ia ma tagata amiotonu “ona o le togiola a Keriso le Alii” (Mosaea 3:19). O se tagata e faia lenei mea ua folafola atu i ai le mafutaga tumau a le Agaga Paia, o se folafolaga e manatuaina ma faafouina pea i taimi uma e taumafa ai se agaga ua salamo i le faamanatuga o le tausamaaga a le Alii (tagai MFF 20:77, 79).
Na ta’ua e Elder B. H. Roberts i se tasi aso le faagasologa i upu nei: “O se tagata e savali i le malamalama ma le atamai ma le mana o le Atua, o le a mulimuli ane, e ala i malosiaga o nei fegalegaleaiga [ma le Atua], o le a fai ai mo ia le malamalama ma le atamai ma le mana o le Atua—e filiina ai na ‘ave susulu i se filifili paia, e fesootai ai o ia lava e faavavau i le Atua ma le Atua ia te ia. O [le] aotelega lea o afioga lilo a le Mesia, ‘Faapei o oe Tama o i totonu ia te au, o au foi o i totonu ia te oe’—o se mea aupito silisili lea e mafai ona ausia e se tagata.” 2
O se olaga faapaiaina o se olaga o le galue. I le amataga o Lona soifuaga, sa faia ai e Iesu le galuega a Lona Tama (tagai Luka 2:48–49). Ua viia le Atua lava Ia i Ana galuega o le faataunuuina o le faaofuina o Lana fanau i le tino ola pea ma le ola e faavavau (tagai Mose 1:39). O se mea fua lava lo tatou mananao e auai faatasi ma Ia i Lana galuega, ma i le faia o lena mea, e tatau ona tatou iloaina o galuega faamaoni uma lava o galuega a le Atua ia. I upu a Thomas Carlyle, “O Galuega faamaoni uma e paia; i Galuega faamaoni uma, e tusa lava po o galuega faamaoni na faia i lima o se tasi, o loo i ai lava se mea e paia. O soo se ituaiga galuega faamaoni e faia i le lalolagi atoa, e tauia uma i le lagi.” 3
Na mamanuina e le Atua lenei olaga faaletino e manaomia ai le tauiviga faifai pea. Ou te manatua se faamatalaga faigofie lava a le Perofeta o Iosefa Samita “Ma o lo matou galulue ai pea e le aunoa, na mafai ai ona lava mea e tausi ai lo matou aiga” (Iosefa Samita 2:55). O le galue e mafai ai ona tausia ma faamauoaina le olaga. E mafai ai ona tatou onosa’ia le lē fiafia ma mala o le olaga faaletino. O mea ua ausia e ala i le galue malosi, e aumaia se lagona o le tauaogaina o le tagata lava ia. O le galue e atiina ae ai ma faaleleia uiga, e foafoa ai le matagofie, ma o le meafaigaluega o la tatou auaunaga a le tasi i le isi ma le Atua. O se olaga faapaiaina e tumu i le galue, o nisi taimi e fai faafia, o nisi taimi e faatauvaa, o nisi taimi e le talisapaiaina, ae o le galue e faaleleia ai, e faatulaga lelei ai, e lagolago ai, e siitia ai, auauna atu ai, ma saili atu ai i mea e sili atu.
O lea ua ou talanoa atu e viia le galue, ma ua tatou foi la ona ou faaopoopo atu se upu lelei mo taimi paganoa. E pei lava ona tuuina atu e se galuega faamaoni i le malolo lona suamalie, o faafiafiaga lelei o le uo ma o le soa tumau lea a le galue. O musika, o tusi faitau, tusigaata, siva, tala faatino, ma taaloga—e mafai e ia mea uma ona aumaia faafiafiaga e faamauoa ai le olaga o se tasi ma faapaia atili ai. I le taimi foi lea, e tau lē manaomia ai le fai atu o le tele o mea ua pasia mo faafiafiaga i aso nei e lē migao, faalumaluma, e malolosi, e faapē ai le mafaufau, ma faamaimau taimi. E iloagofie lava, o nisi taimi e na o le galue malosi e maua ai le taimi paganoa lelei. A liliu faafiafiaga mai le mama i le eleelea o le a avea ma faaoosala o le olaga faapaiaina. “O lenei, ia outou, … ina ne’i faapea outou, e mai le Atua le mea ua leaga” (Moronae 7:14).
O se olaga ua faapaiaina e faaaloalo i le meaalofa e lē mafaatusalia o le tino faaletino o se tagata, o se foafoaga paia i le faatusa lava o le Atua. O se faamoemoega autu o le olaga faaletino, ia maua e agaga taitasi sea tino ma aoao ai e faaaoga le filifiliga saoloto i se tino o aano. O se tino faaletino ua tatau ai foi mo le faaeaga lea ua na o le tuufaatasiga lava o le faaletino ma le faaleagaga e oo mai ai, e pei ona tatou vaaia i lo tatou Alii pele, ua toetu. I lenei lalolagi agasala, o nisi o le a itiiti sina taimi e tiga ai i le olaga; o nisi tino o le a lē atoatoa, gauia, pe itiiti se avanoa e ola ai; ae o le a lava le umi mo agaga taitasi, ma o le a agavaa tino taitasi mo le toetutu.
O i latou e talitonu o o tatou tino e le mai se isi mea nai lo le taunuuga o tupuaga mai meaola, o le a lē lagonaina e tatau ona tali atu i le Atua po o soo se tasi lava mo mea latou te faia i o latou tino. Peitai, o i tatou o i ai se molimau o le moni atoa o le muai olaga, olaga faaletino ma le olaga e faavavau pe a mavae le oti, e tatau ona faailoa atu e i ai so tatou tiute i le Atua e faatatau i lenei palealii ua ausia o Lana foafoaga faaletino. I upu a Paulo e faapea:
“Tou te le iloa ea, o lo outou tino o le malumalu lea o le Agaga Paia ua i totonu ia te outou, o loo ua ia te outou mai le Atua, e le aia foi outou ia te outou?
“Aua ua faatauina outou i le tau: o lenei, ia outou vivii atu i le Atua i o outou tino, ma o outou agaga, o mea a le Atua ia” (1 Korinito 6:19–20).
I le aloaiaina o nei upumoni ma faatonuga a Peresitene Thomas S. Monson i le konafesi aoao ia Aperila na te’a nei, o le a tatou lē suia lava foliga o o tatou tino, e pei o le taina o pe’a; pe faavaivaia i fualaau faasaina; pe faaleagaina i le faitaaga, mulilua po o uiga le mama. 4 E tatau ona tatou faapaiaina lona mana e auauna atu ai ma faalautele ai le galuega a Keriso. Fa mai Paulo, “Le au uso e, ou te aioi atu ia te outou, ona o le alofa mutimutivale o le Atua, ia outou tuuina atu o outou tino i le Atua, o le taulaga ola, ma le paia, ma le mālie, o le mea lea e tatau ai ona outou faia” (Roma 12:1).
Sa faailoa mai e Iesu e faapea o se olaga ua faapaiaina o se olaga o le auauna atu. I nai itula a o lei amataina puapuaga o Lana Togiola, sa mulumuluina ai ma le lotomaulalo e le Alii ia vae o Ona soo, ma fetalai atu ia i latou:
“O lenei afai o au le Alii, ma le Aoao, ua ou mulumuluina o outou vae, e tatau ona outou femulumuluai o outou vae.
“Aua ua ou avatu le faaaoao ia te outou, e pei ona ou faia ia te outou, ia faapea lava e outou ona fai.
“E moni, e moni, ou te fai atu ia te outou, e le sili le auauna i lona alii; e le sili foi le ua auina i le e ana le feau” (Ioane 13:14–16).
O i latou e auauna atu lē leoa ma le mafaufau atoa i galuega lelei, o faataitaiga ia o le faapaiaga. E leai ma se tasi i o tatou taimi e sili atu ona atoatoa le faia o lenei masani i le olaga i aso taitasi nai lo Peresitene Thomas S. Monson. Ua ia faato’aina se taliga e faafofoga atu ai, lea e mafai ona iloatino ai e oo lava i sina musumusu e tau lē lagona a le Agaga o loo faailoa mai ai le manaoga o se tagata e mafai ona ia aapa atu ma fesoasoani i ai. E masani lava ona ia tali atu i nai taga faigofie lea e faamautu ai le alofa faalelagi ma le silafia, ae e tali atu pea lava pea ia Thomas Monson.
Sa ou maua mai i le olaga o lo’u tamamatua ma tinamatua, o Alexander DeWitt ma Louise Vickery Christofferson, se faataitaiga o sea faapaiaga. O tamamatua o se tagata malosi, ma sa lelei tele i le seleina o fulufulu mamoe i aso a o lei oo mai sele fulu manu eletise. Sa matua lelei ai tele o ia, ma sa ia fai mai, “e tasi le aso ou te seleina ai mamoe e 287 ma e mafai ona ou seleina le silia ma le 300, ae ua uma a matou mamoe.” I le tausaga e 1919 sa ia seleina ai le silia ma le 12,000 mamoe, na maua ai pe a ma le $2,000. Semanu o lea tupe e mafai ona faatele ai lana faatoaga ma faaleleia ai lona fale, ae o se valaauga e auauna atu i le Misiona a Setete i Saute na oo mai le Usoga, ma faatasi ai ma le lagolago atoa a Louise, na ia taliaina ai. Na ia tuua lona faletua (o loo maitaga i le taimi lea i lo la atalii muamua, o lo’u tamā lea) ma ō la’ua afafine e toatolu ma le tupe na maua mai le seleina o mamoe. I lona taunuu mai ai ma le olioli tele i le lua tausaga mulimuli ane, na ia matauina ai, “Na lava a tatou tupe na tausia ai i tatou i le lua tausaga atoa, ma e $29 lea e totoe.”
O se olaga ua faapaiaina o se olaga o le amiosa’o. Tatou te vaaia i se tane ma se ava “o e o faamamaluina tautoga o le faaipoipoga i le faamaoni atoatoa.”5 Tatou te vaaia i le tamā ma le tina o loo faailoa atu le mea e faamuamua, o le tausia lelei lea o la la’ua faaipoipoga ma faamautinoa le saogalemu o le faaletino ma le faaleagaga o le la fanau. Tatou te vaaia ia i latou o e faamaoni.
I tausaga ua te’a, na ou masani ai i ni aiga se toalua i le faagasologa o le faaleaogaina o se pulega faapaaga o se pisinisi. O pule, o alii ia e toalua sa avea ma se uo ma ni tagata o le aulotu Kerisiano lava e tasi, sa faavaeina le kamupani i tausaga na muamua atu. Sa mafana lava ma lelei la la’ua sootaga o se paaga faipisinisi, ae a o faasolosolo ina ua matutua ma ua amata ona aofia ai le isi augatupulaga i le faafoeina o le pisinisi, sa alia’e mai feeseesea’iga. Na i’u lava ina tonu i vaega uma e sili ai pe a vaevae aseta ma alu loa le tagata ia i lona ala. Na faufau e le tasi o le paaga faapogai ma lana loia se togafiti e taofia ai mo ia lava se vaega tupe tele i le faamalepeina o aseta lea o le a pagatia ai tulaga tautupe a le isi paaga ma ona atalii. I se fonotaga a nei vaega, na faitio se tasi o atalii i le lē sa’o o lenei faiga ma talosagaina ai le faamamaluina o talitonuga faaKerisiano o le paaga muamua. “E te iloa e le o sa’o lenei mea,” sa ia fai mai ai. “E faapefea ona e faavaleaina se tasi i lenei auala, aemaise lava o se uso i le ekalesia lava e tasi?” Na tali mai ma le ita le loia a le paaga muamua lea, “Oi, se faatagata matua ea! E faapefea ona e faatamaitiiti mai?”
O le amiosa’o e lē o le faatamaitiiti. O le mea e ta’u o le faatamaitiiti o le manatu lea tatou te lē tali atu mo i tatou lava i le Atua. Na folafola mai e le Faaola: “Na auina mai au e le Tama, ina ia siitia au i luga o le satauro; … ia tosina mai tagata uma ia te au; e pei ona siitia au e tagata e faapea ona siitia tagata e le Tama, ina ia laulaututu i o’u luma, ia faamasinoina ai i a latou galuega, pe lelei, pe leaga” (3 Nifae 27:14). O se tasi o loo ola i se olaga faapaiaina na te le saili atu e taufaavalea i le isi tagata, ae afai o se isi lava mea, o le a ia liliu atu le isi alafau, ma afai e manaomia e avatu i ai lona ofutino, o le a avatu foi i ai ma lona ofutele (tagai Mataio 5:39–40). O a’oa’iga e sili ona malolosi a le Faaola e mo tagata pepelo. O le pepelo e matuai matautia lava le faatafunaina, e le gata i le tagata pepelo, ae mo i latou uma o e mātau pe iloa lana amio, aemaise tamaiti. E faataumaoia ai le faatuatua, ae o le mamalu, o le eleele lafulemu lea e ola lauusiusi ai le fatu o le faatuatua.
O se olaga ua faapaiaina, o se mea matagofie. O lona malosi ma le toafilemu e “pei o se laau ua matua fua lelei ua totoina i se fanua lelei, i tafatafa ane o se vaitafe mama, ua fua mai ai fua taua e tele” (MFF 97:9). O se tulaga e faapitoa le taua, o le uunaiga lea a se alii ma se tamaitai faapaiaina i isi, aemaise lava i latou e aupito pele ma vavalalata. O le faapaiaga o le toatele ua fai i lagi folauga, ma isi na soifua faatasi ma i tatou, ua fesoasoani e faataatia ai le faavae mo lo tatou fiafia. E faapena foi, o le a maua foi e augatupulaga i le lumanai le lototoa mai o outou soifua faapaiaina, ma faailoa atu lo latou nofoaitalafu ia te outou mo lo latou mauaina o mea uma e taua moni. Inā tatou faapaiaina ia o i tatou lava o ni atalii ma afafine o le Atua; “ina ia foliga i tatou ia te ia pe a faaalia mai o ia; ina ia ia te i tatou lenei faamoemoe” (Moronae 7:48; tagai foi i le 1 Ioane 3:2), Ou te tatalo ai, i le suafa o Iesu Keriso, amene.
Show References
-
1. Sailiga a le Tagata mo le Fiafia (tamaitusi, 1969), 4–5.
-
2. B. H. Roberts, “Brigham Young: A Character Study,” Improvement Era, June 1903, 574.
-
3. Thomas Carlyle, Past and Present (1843), 251.
-
4. Tagai Thomas S. Monson, “O Sauniuniga e Aumaia ai Faamanuiaga,” Liahona ma le Ensign, Me 2010, 64–67.
-
5. “O Le Aiga: O Se Folafolaga i le Lalolagi,” Liahona, Oke. 2004, 49; Ensign, Nov. 1995, 102.


text:
O le a faamanuiaina i tatou a o tatou lagonaina le agaga faafetai mo le Togiola a Iesu Keriso, faafou a tatou feagaiga o le papatisoga, lagona le faamagaloga, ma maua musumusuga mai le Agaga Paia.
Sa ou ola ae i Rexburg, Idaho, lea sa uunaia ai a’u ma aoaoina e se aiga, uo, faiaoga ma ni taitai lelei lava. E i ai aafiaga faapitoa i olaga o i tatou uma ia e pai mai i o tatou agaga ma suia ai e faavavau ni mea. O se tasi o ia aafiaga sa tupu a o o’u talavou. O lenei aafiaga sa suia ai lo’u olaga.
Sa ou malosi lava i le Ekalesia ma faasolosolo atu ai i le Perisitua Arona. A o o’u talavou, sa fai mai lo’u faiaoga o Uso Iakopo, e tusi i luga o se kata ni mea sa ou mafaufau i ai i le taimi o le faamanatuga. Sa ave la’u kata ma amata loa ona ou tusitusi. O le mea muamua i luga o le lisi o se taaloga pasiketipolo sa matou manumalo ai i le po na muamua atu. Ona sosoo ai lea ma se tafaoga faamasani ina ua uma le taaloga, ma alu ai lava faapena le lisi. Sa matuai mamao lava ma mautinoa foi sa le’i matamata tetele ai le suafa o Iesu Keriso.
O Aso Sa taitasi uma e faatumu ai le kata. Mo se talavou ua umia le Perisitua Arona, sa faapea ona [ou] iloa ai se uiga fou, lautele ma faaleagaga o le faamanatuga ma le sauniga faamanatuga. Sa ou tulimatai atu ma le naunautai i Aso Sa ma i le avanoa e ai ma inu ai i le faamanatuga, ona o le malamalama i le Togiola a le Faaola sa suia ai a’u. O Aso Sa uma lava seia oo mai i le taimi nei, pe a ou tago atu i le faamanatuga, e mafai ona ou vaaia ai la’u kata ma toe iloilo ai la’u lisi. O le taimi nei i la’u lisi ua i ai lava, ma e muamua i taimi uma le Faaola o tagata.
I le Feagaiga Fou tatou te faitau ai i le taimi sa faapotopoto ai le Faaola ma Ana Aposetolo i se afeafe aupito a luga mo le Tausamaaga o le Paseka.
“Ona tago ai lea o ia i le areto, ua faafetai, ua tofitofi ma avatu ia te i latou, ua faapea atu, O lo’u tino lenei, ua foaiina atu mo outou: tou te faia le mea nei e fai ma faamanatuga ia te a’u.
“Sa faapea foi ona tago i le ipu, ina ua uma ona talisua, ua faapea atu, O lenei ipu o le feagaiga fou lea i lo’u toto, ua faamaligiina mo outou.”1
Sa faia foi e Iesu le sauniga o le faamanatuga i le taimi o Lana asiasiga i sa Nifae.2 Ua ou iloa le taua o nei mea e lua na tutupu.
Na saunoa Peresitene Tavita O. MaKei, “Ua ou lagonaina le uunaia o a’u e faamamafa atu le mea ua mamanuina e le Alii e avea ma sauniga aupito sili ona taua i le Ekalesia, ma o le sauniga faamanatuga lea.”3 Afai tatou te saunia faalelei mo le faamanatuga, e mafai ona tatou suia o tatou olaga. Ou te fia fautuaina atu ni mataupu faavae se lima e mafai ona faamanuiaina ai o tatou olaga a o tatou taumamafa ma le agavaa i le faamanatuga.
I. Ia I Ai se Lagona o le Faafetai mo le Togiola a Iesu Keriso
O le mataupu faavae muamua o le i ai lea o se lagona o le faafetai i le Tama Faalelagi i le taimi o le faamanatuga o le Togiola a Lona Alo. O le tala lenei na faamatalaina e uiga i le tufaina o le faamanatuga:
“O le faamanatuga sa leai tele sona uiga moni ia te a’u seia oo i le Aso Sa sa faauuina ai a’u o se tiakono. O le aoauli lena sa ou tufaina ai le faamanatuga mo le uluai taimi lava. A o le’i oo i le sauniga, sa lapatai a’u e se tasi o tiakono, ‘Vaavaai mo Uso Schmidt. Atonu e ao ona e fafaguina o ia!’ Mulimuli ane na oo mai le taimi ou te auai ai i le tufaina o le faamanatuga. Sa lelei lava lo’u taulimaina o laina muamua e ono. Sa taumamafa tamaiti ma tagata matutua i le falaoa e aunoa ma se mafaufau tele i ai po o se faafitauli. Ona ou oo atu lea i le laina lona fitu, lea e saofai ai i taimi uma ia Uso Schmidt. Ae sa o’u tei. Nai lo le moe sa ala lelei o ia. E le pei o le toatele o isi sa ou auauna atu i ai, sa ia tago i le falaoa ma se agaga sa foliga mai sa manatunatu loloto ma le migao i ai.
“O ni nai minute mulimuli ane, sa ou toe oo atu ai foi ma le vai i le laina lona fitu. O le taimi la lenei sa sa’o lava la’u uo. Sa saofai Uso Schmidt ma lona ulu sa punou ma ona mata Siamani lapopoa sa moeiini. Sa mautinoa lava ua moegapepe. O le a la’u mea a fai pe tautala atu ai? Sa ou tilotilo atu mo sina taimi i ona fulufulumata, ua maanuminumi ma matua mai le tele o tausaga o galuega ma faigata. Sa auai o ia i le Ekalesia a o talavou ma sa oo o ia i le tele o sauaga i lona nuu laitiiti i Siamani. Sa faatele ona ou faalogo i le tala i sauniga molimau. Mulimuli ane, sa ou filifili loa e eueu lemu lona tauau ma le faamoemoe e ala ae ai o ia. A o o’u aapa atu e fafagu, sa ea malie a’e lona ulu. Sa tafe ifo ona loimata i ona alafau ma a o o’u vaai atu i ona foliga, sa ou vaaia ai le alofa ma le olioli. Sa tago ae o ia ma uu le ipuvai. E ui lava sa na o le sefululua o’u tausaga i le taimi lena, ae o loo mafai lava ona ou manatuaina lelei le lagona sa ou maua a o ou tilotilo atu i lenei toeaina malosi o ai ma inu i le faamanatuga. Sa ou iloaina e aunoa ma se masalosalo sa ia lagonaina se mea e uiga i le faamanatuga ou te le’i lagonaina lava. O iina sa ou naunau ai ou te fia manao foi ia ou lagonaina na lava lagona e tasi.”4
Sa talanoa Uso Schmidt ma le lagi, ma sa talanoa mai le lagi ia te ia.
II. Ia Manatua O Loo Tatou Faafouina Feagaiga o le Papatisoga
O le mataupu faavae lona lua o le manatua lea o loo tatou faafouina a tatou feagaiga o le papatisoga a o tatou taumamafa i le faamanatuga. O nisi o folafolaga tatou te faia, e pei ona tusia i tusitusiga paia, e aofia ai le:
“O mai i le lafu a le Atua, ma ta’ua o ona tagata, … e tauave avega a le tasi, … e faanoanoa faatasi ma e e faanoanoa … , ma tutu o ni molimau a le Atua.”5
“O mai i luma ma loto momomo ma agaga salamo, … ua loto e ave i o latou luga le suafa o Iesu Keriso, ua i ai se naunautai e auauna atu ia te ia e oo i le iuga,”6 ma manatua pea o Ia ma tausi i Ana poloaiga.7
O tatalo o le faamanatuga o se faamanatu o nei feagaiga. A tatou fetagofi atu i le faamanatuga, tatou te faafouina a tatou tautinoga ia ola i nei feagaiga. Ou te talitonu o se mea talafeagai le taulotoina o tatalo o le faamanatuga i o tatou mafaufau ma i o tatou loto. O le a fesoasoani lea ia i tatou e taulai atu ai i le faafouina o a tatou feagaiga o le papatisoga. E tusa lava po o le 8 pe 80 tausaga lo tatou matutua i le taimi na tatou papatiso ai, ou te faamoemoe o le a le galo lava ia i tatou lena aso atoa ai ma feagaiga na tatou osia.
III. E Mafai Ona Tatou Lagonaina i le Taimi o le Faamanatuga le Faamagaloina o a Tatou Agasala
Lona tolu, i le taimi o le faamanatuga, e mafai ona tatou lagonaina ai le faamagaloina o a tatou agasala. Afai na tatou faaaluina se taimi a o le’i oo i le sauniga faamanatuga e salamo ai i a tatou agasala, e mafai ona tatou o ese mai le sauniga faamanatuga ma se lagona mama ma atoatoa. Na saunoa Peresitene Boyd K. Packer: “O le faamanatuga e faafou ai le faagasologa o le faamagaloga. O Aso Sa uma pe a tufaina le faamanatuga, o se sauniga lena e faafou ai le faagasologa o le faamagaloina. … O Aso Sa uma e te faamamaina ai oe lava ina ia, i le taimi e tatau ai, pe a e oti o le a mama lou agaga.”8 O le tago atu ma le agavaa i le faamanatuga e mafai ona fesoasoani tatou te lagona ai e pei o tagata o le nuu o le Tupu o Peniamina, o e, “sa faatumuina i le olioli, ina ua latou maua se faamagaloga o a latou agasala, ma latou maua le filemu o le mafaufau.”9
IV. E Mafai Ona Tatou Maua Musumusuga mo Tali i o Tatou Faafitauli
O le mataupu faavae lona fa e faapea e mafai ona tatou maua musumusuga mo tali i o tatou faafitauli i le taimi o le sauniga faamanatuga. A o avea au ma se peresitene o le misiona i Polivia, sa ma maua ai ma lou toalua o, Mary Anne le faamanuiaga o le auai atu i le semina a peresitene o misiona faatasi ai ma Peresitene Henry B. Eyring. I lena fonotaga sa ia aoao mai ai e tolu ni auala o i ai e saunia ai ia faamanuiaina mai se fonotaga. E tatau ona tatou o mai ma o tatou faafitauli, ia faamaualalo e pei o tamaiti ua saunia e aoao, ma faatasi ai ma se manao e fesoasoani i fanau a le Atua.
A o tatou o mai ma le faamaualalo i le sauniga faamanatuga, e mafai ona faamanuiaina i tatou ia lagona musumusuga mo tali i o tatou faafitauli o aso taitasi. E ao ona tatou o mai saunia, ia naunau e faalogo, ma ia le faalavelaveina. I tusitusiga paia tatou te faitau ai, “Ae, faauta, ou te fai atu ia te oe, e ao ina e suesue i ai i lou mafaufau; ona ao lea ona e ole mai ia te a’u pe ua sa’o, ma afai ua sa’o o le a Ou faia ia mu lou loto i totonu ia te oe; o lea, o le a e lagona ai ua sa’o.”10 E mafai ona tatou iloa le mea e tatau ona tatou faia e fofo ai o tatou faafitauli.
V. O Le Taumamafa ma le Agavaa i le Faamanatuga O Le A Fesoasoani Ia i Tatou ia Faatumulia i le Agaga Paia
O le mataupu faavae lona lima, o le taumamafa ma le agavaa i le faamanatuga, o le a fesoasoani ia i tatou ia faatumulia i le Agaga Paia. I le faatinoina o le faamanatuga i le taimi o Lana asiasiga i sa Nifae, sa fetalai atu ai Iesu, “O ia o le e ai i lenei areto ua ai o ia i lo’u tino mo lona agaga; o ia o le e inu i lenei uaina ua inu o ia i lo’u toto mo lona agaga; ma o le a le fia ai lava pe fia inu lona agaga, ae o le a faatumuina.”11 Sa folafola atu ia i latou afai latou te fia aai ma fia feinu i le amiotonu, o le a faatumulia i latou i le Agaga Paia. O loo folafola mai foi i le tatalo o le faamanatuga afai tatou te ola e tusa ai ma a tatou feagaiga, o le a tatou maua pea Lona Agaga e faatasi ma i tatou.12
Na saunoa Elder Melvin J. Ballard: “O a’u o se molimau o loo i ai se agaga e auai i le faataunuuina o le faamanatuga lea e aumaia le mafanafana i le loto mai le ulu seia oo i vae; e te lagonaina le faamaloloina o manu’a o le agaga, ma le aveesea o le avega. O le mafanafana ma le fiafia e oo mai i le loto e mama ma manao moni e taumafa i lenei taumafataga faaleagaga.”13
O le a faamanuiaina i tatou a o tatou lagonaina le agaga faafetai mo le Togiola a Iesu Keriso, faafou a tatou feagaiga o le papatisoga, lagona le faamagaloga, ma maua musumusuga mai le Agaga Paia a o tatou taumamafa i le faamanatuga i vaiaso taitasi. O le a avea i taimi uma ma se sauniga faamanatuga maoae pe afai o le faamanatuga o le totonugalemu lea o a tatou tapuaiga. E faailoa atu lo’u agaga faafetai mo le Togiola a Iesu Keirso. Ou te iloa o loo soifua o Ia. I le suafa o Iesu Keriso, amene.
Mostrar referencias
-
1. Luka 22:19–20; faaopoopo le faamamafa.
-
2. Tagai 3 Nifae 18.
-
3. David O. McKay, i le Conference Report, Oke. 1929, 11.
-
4. Book of Mormon Student Manual (Church Educational System manual, 1979), 417.
-
5. Mosaea 18:8–9.
-
-
7. Tagai Mataupu Faavae ma Feagaiga 20:77.
-
8. Boyd K. Packer, Mine Errand from the Lord (2008), 196.
-
9. Mosaea 4:3; faaopoopo le faamamafa.
-
10. Mataupu Faavae ma Feagaiga 9:8; faaopoopo le faamamafa.
-
11. 3 Nifae 20:8.
-
12. Tagai Mataupu Faavae ma Feagaiga 20:77.
-
13. Melvin J. Ballard, in Bryant S. Hinckley, Sermons and Missionary Services of Melvin Joseph Ballard (1949), 149.


text:
E mautinoa lava o loo i ai se ala mo tagata o faamoemoega lelei e alolofa i le Atua ma ua latou tauave i o latou luga le suafa o Keriso e tutu faatasi mo le faamoemoe o Keriso ma tetee atu i malosiaga o le agasala.
Uo, ua outou iloa mea ua ou iloa—o loo i ai i le lalolagi faaonapo nei le tele o le agasala ma le faataumaoia o amioga mama ua aafia ai tagata uma, aemaise lava le autalavou, ma ua foliga mai o loo faateteleina le leaga i lea aso ma lea aso. Ua taufai tele na’ua lo tatou popole e uiga i le salalau solo o ponokalafi ma le mativa, faatautala ma le faapau pepe, solitulafono o feusuaiga le talafeagai (i feusuaiga a itupa eseese ma itupa lava e tasi), limatētē, amio faatufanua, agaleaga, ma faaosoosoga, ua matilatila uma mai e pei o le latalata mai o le telefoni feaveai a lou afafine po o le iPad a lou atalii.
E mautinoa lava o loo i ai se ala mo tagata o faamoemoega lelei e alolofa i le Atua ma tauave i o latou luga le suafa o Keriso ma tutu faatasi mo le faamoemoe o Keriso ma tetee atu i malosiaga o le agasala. I lenei vaega ua ia te i tatou le aia uma e lototoa ai ma talitonu, aua “afai ua au ma i tatou le Atua, o ai se e faasaga tau mai ia i tatou?” (Roma 8:31).
Tou te auauna atu ma talai atu, aoao atu ma galulue i lena talitonuga, e faapena foi au. Ma o le faia o lenei mea, ou te talitonu e mafai ona tatou faatuatuaina le isi foi fuaiupu e sosoo ai mai le Roma: “O Ia lava sa na le faasaoina lona lava Alo, a ua tuuina mai o ia e sui a’i i tatou uma lava, e le foai fua mai ea e ia ia te i tatou mea uma lava faatasi ma ia i se a? Ou te talitonu moni lava afai e mafai ona tatou taumafai malosi uma i le lalolagi atoa ia aua nei vavaeeseina le tasi ma le isi mai le “alofa o Keriso,” o le a tatou “manumalo a’ia’i i nei mea uma lava, ona o ia ua alofa mai ia te i tatou” (Roma 8:32, 35, 37).
Talanoaga Faalelotu
O le aufai evagelia ma le Au Paia o Aso e Gata Ai e seasea lava ona feiloai i ni tulaga filemu. Mai uluai taimi o le seneturi lona 19 ina ua sau Iosefa Samita ua uma ona ia vaai i se faaaliga faalelagi i lona talavou ma faia sana tautinoga toa e faatatau i ai, sa tele a tatou felafolafoaiga sa faia ae lē manuia.
Ae, e ese ai lava—ma ua leai se isi mea ae talitonu i ai o se vaega o se faatulagaga faalelagi o mea e tutupu i nei taimi faigata—i tulaga faaleatamai a le AAG ma taitai faale-ekalesia ma ua soofaatasi talu mai le taufaasiusiuga o le 1990 i le mea ou te manatu ua avea ma se talanoaga faaosofia ‘anoa faalelotu. O se taumafaiga faamaoni ia malamalama ma ia faamalamalamaina, o se taumafaiga e tafiese ai ni tala faaanamua ma tala e ave sese i itu uma e lua, o se galuega o le alofa lea e lagona ai e tagata auai le faaosofiaina ma uunaia ai i se malosiaga le leoa loloto ma sili atu ona mautu nai lo se felafolafoaiga o manatu o ni faatuatuaga masani.
O le talanoaga muamua o na talanoaga aloaia sa fai i le tautotogo o le 2000 i le Iunivesite o Polika Iaga. A o amata faagasolo le talanoaga, sa iloagofie lava o loo sailia e tagata auai se ituaiga o mamanu, se faataitaiga, se manatu e faasino i ai. Pe sa fai ea nei mea o ni feupua’iga, finauga, po o ni felafolafoa’iga? Pe latou te sailia ai se e manumalo po o se e faiaina? Pe o le a le tele o le faamaoni ma le naunautai sa faamoemoeina mai ia i latou? Sa manatunatu nisi o le Au Paia o Aso e Gata Ai: Pe o vaaia e “isi tagata” nei talanoaga o ni mea e “suesue” ai i tatou mo se nofoaga i le au Kerisiano? Pe o se taumafaiga silisili ea le “faatumauina” o le faa-Mamona, ina ia avea atili ai ma Kerisiano masani, sili atu ona taliaina e tagata e vaavaai mai ma le le talitonu?
I le isi itu, e manatunatu ai le au faievagelia: Pe moni ea “isi tagata”, pe ua na o se isi ituaiga o a latou tala’iga faafaifeautalai? Pe mafai ona avea se tagata ma se Kerisiano o le Feagaiga Fou ae le malie i talitonuga ua leva ona taliaina e le tele o Kerisiano anamua? O se fesili o loo faaauau pea ona tulai mai i itu uma e lua pe fia se tele o “aoaoga faalelotu leaga” e mafai ona tauia e le alofa tunoa o le Atua? E le i umi tele, ae avea na ituaiga o faafitauli o se vaega o le talanoaga lava ia, ma i le faagasologa, sa amata ona fāi ifo le finauvale.
O le uluai lagona lava o le faasologa sa tuuavanoa ai i se tulaga faasamasamanoa sa sili atu ona tausaafia, o se ituaiga moni lava o le faaleusoga ma faaletuafafine, i se agalelei i ni feeseeseaiga, se faaaloalo mo manatu tetee, se lagona o le tiutetauave ia malamalama moni ai (pe a le ioe i ai) ia i latou o isi faatuatuaga—o se tiutetauave e fai ma sui o aoaoga faavae ma faiga masani ua tonu a le tasi faatuatuaga ma pu’e mai ai aoaoga a isi i le ala lava e tasi. Na i’u talanoaga i le olioli ai i le “feavata’i i talitonuga maumaututu o isi.”1
O le iloaina ai e fai lava si ese o le faatulagaga faalepulega ma faalefaalapotoptoga a le Au Paia o Aso e Gata Ai nai lo le lautele o le lalolagi faaevagelia, e leai se sui aloaia o le Ekalesia sa auai i nei talanoaga, po o ni fautuaga faaletaitai faalelotu ia i latou. E pei o outou, e le o i ai so matou manao e fetuunai lo tatou tulaga ese faaleaoaoga faavae pe lafoai ia talitonuga ua fausia ai le ituaiga o tagata o tatou i ai. Peitai, tatou te naunau ina ia le malamalama sese tagata ia i tatou, ina ia le tuuaia i talitonuga tatou te le tausiaina, ma ia le aveesea mai ia i tatou la tatou tautinoga ia Keriso ma Lana talalelei, ia le fai atu se mea e faatiapolo i le faiga.
Ma le isi, tatou te vaavaai pea mo talitonuga tutusa ma paaga tutusa i le “pulupululima faatasi” i le galuega o le talaiga. O le a tatou naunau e uu lima faatasi ma a tatou uo faaevagelia i se taumafaiga tuufaatasi faa-Kerisiano e faamalolosia aiga ma faaipoipoga, ia faamalosia atili le ola mama i ala o faasalalauga, ia tuu atu taumafaiga o toomaga mo tagata i taimi o faalavelave faalenatura, ia taulimaina le mala o i ai pea i le taimi nei o le mativa, ma ia faamautu le saolotoga o tapuaiga lea o le a faatagaina ai i tatou uma e talanoa e uiga i mataupu o le lotofuatiaifo faa-Kerisiano e faatatau i faafitauli faaleagafesootai i o tatou aso. I lenei tulaga i aso nei ia aua lava nei oo mai le aso e faasaina ai oe po o a’u po o soo se tasi o failotu i lenei malo e talai atu mai lana pulelaa ia aoaoga faavae e moni i lena tagata. Ae i le iloa ai o mea o tutupu o aga faaupufai talu ai nei ma luitau faaletulafono o i ai i le taimi nei ua faapogai mai ia i latou, aemaise le mataupu e faatatau i le paia o le faaipoipoga, e mafai ona oo mai lena aso sei vagana ua tatou galulue ma le mautinoa ia puipuia.2
O le faateleina ma le tuufaatasia atili o leo o Kerisiano, o le tele foi lena o lo tatou tauaveina o le aso i nei mataupu. I lena tulaga e tatau ona tatou manatuaina le lapataiga a le Faaola e faatatau i “se aiga e fevaevaeai [lava ia]”—o se aiga lea e le mafai ona tu e faasagatau atu i fili ua tuufaatasia e tulimata’i pea ni mea e le paia (tagai i le Luka 11:17).
O Le Keriso Tatou te Faamamaluina
O le fausiaina i luga o nisi o lenei talafaasolopito ma manao tatou te le tetee i mea e le manaomia ona tatou tetee i ai, ou te fia molimau atu ia te outou, o a matou uo, i le Keriso matou te faamamaluina ma faamemelo i ai i Le Ekalesia a Iesu Keriso o le Au Paia o Aso e Gata Ai. Matou te talitonu i le Iesu logologoa sa savalia ala pefu o le Nuu Paia ma tautino atu o Ia lava e tasi ma le Atua lava e tasi o le Ieova Paia o le Feagaiga Tuai. Matou te tautino atu o Ia o le Atua atoatoa i Lona tulaga paia ma le tagata atoatoa i Lona soifuaga faaletino, o le Alo sa avea ma se Atua ma le Atua sa avea ma se Alo; o Ia, i le gagana o le Tusi a Mamona, “o le Atua Faavavau” (itulau autu o le Tusi a Mamona).
Matou te molimau atu e tasi o Ia ma le Tama ma le Agaga Paia, o le Toatolu ua Tasi: tasi i le agaga, tasi i le malosi, tasi i le faamoemoe, tasi i le leo, tasi i le mamalu, tasi i le loto, tasi i le lelei, ma tasi i le alofa tunoa—tasi i ituaiga ma foliga faigofie uma o le lotogatasi sei vagana ai o Latou tino faaletino mavaevae (tagai i le 3 Nifae 11:36).Matou te molimau atu sa fanau mai Keriso i Lona Tama faalelagi ma se tina taupou, ma mai le 12 tausaga e agai atu i luma, sa Ia femaliuai ma faia le galuega moni a Lona Tama, ma i le faia o lena, sa Ia soifua ai i se olaga atoatoa ma e leai se agasala ma o lea sa saunia ai se mamanu mo i latou o e o mai ia te Ia mo le faaolataga.
Matou te molimau atu i lauga uma sa Ia tuuina mai, o tatalo uma sa ia fofogaina, o vavega uma sa ia aumaia mai le lagi, ma galuega faaola uma sa ia faatinoina. I lenei tulaga i aso nei matou te molimau atu ai i le faataunuuina o le fuafuaga paia mo lo tatou faaolataga, sa Ia tauave i Ona luga agasala uma, faanoanoaga ma ma’i o le lalolagi, sa tafetoto mai pu laiti uma o le tino i tiga uma, na amataina i Ketesemane ma maliu ai i luga o le satauro o Kalevario e fai ma taulaga sui mo na agasala ma tagata agasala, e aofia ai i tatou taitoatasi.
I le amataga o le Tusi a Mamona na “vaai [se perofeta sa Nifae] ua sii a’e [Iesu] i luga o le satauro ma fasiotia mo agasala a le lalolagi” (1 Nifae 11:33). Mulimuli ane sa faamautu mai e le Alii lava lea e tasi e faapea: “Faauta, ua ou tuuina atu ia te outou la’u tala lelei, o le talalelei lenei ua ou tuuina atu ia te outou—na ou sau i le lalolagi e fai le finagalo o lo’u Tama, aua na auina mai a’u e le Tama. Ma na auina mai e lou Tama ina ia sii ae au i luga o le satauro” (3 Nifae 27:13–14; tagai foi i le MF&F 76:40–42). O le mea moni, o se meaalofa a le Agaga le “iloa o Iesu Keriso o le Alo o le Atua, ma sa faasatauroina o ia mo agasala a le lalolagi” (MF&F 46:13).
Matou te tautino atu ina ua mavae aso e tolu o le Faasatauroga, na Ia toetu mai le tuugamau i le mamalu o le tino ola pea, o le uluai fua o le Toetu, o lea na motusia ai noataga faaletino o le oti ma le saisaitia faaleagaga o seoli, ma maua ai se lumanai o le tino ola pea mo le tino atoa ma le agaga, se lumanai e mafai ona iloaina i lona mamalu atoa ma le silisili lea ua na o le taliaina o Ia ma Lona suafa ma ua na o le pau lea o le “igoa i lalo o le lagi ua foaiina mai i tagata e mafaia ona faaolaina ai o i tatou.” E leai, ma e le mafai lava ona i ai, “le faaolataga i se isi ala” (Galuega 4:12).
Matou te tautino atu o le a toe afio mai o Ia i le lalolagi, i le taimi lenei i le malosi, mamalu, ma viiga, e nofotupu o le Tupu o tupu ma o le Alii o alii. O le Keriso lenei, lea matou te viia, le ona le alofa tunoa o loo matou faalagolago i ai ma le atoatoa ma le mautinoa, ma o le o loo avea ma “Le na te leoleoina ma tausia o [matou] agaga” (1 Peteru 2:25).
Sa i ai se tasi taimi na fesiligia ai Iosefa Samita i le fesili, “O a mataupu faavae autu o la outou tapuaiga?” Na ia fai mai, “O mataupu faavae autu o lo matou talitonuga o le molimau a le au Aposetolo ma Perofeta, e faatatau ia Iesu Keriso, e faapea na maliu o Ia, ma tanumia, ma toetu mai i le aso tolu, ma afio a’e i le lagi; ma o isi mea uma e faatatau i lo matou talitonuga ua na o ni faaopoopoga i ai.”3
O se tulafono, ua lauiloa le Au Paia o Aso e Gata Ai o ni tagata galulue, o tagata e mafaufau lava i galuega. Mo i tatou, o galuega o le amiotonu, le mea lea tatou te ono ta’ua o le “soo tuuto,” o se fuataga mautinoa lea o le moni o lo tatou faatuatuaga. Matou te talitonu faatasi ma Iakopo, le uso o Iesu, o le faatuatua moni lava e faailoa i taimi uma ia lava i le faamaoni a’ia’i (tagai i le Iakopo 2). Matou te aoao atu sa latalata atu na tagata o se lala o le Lotu Porotesano [Puritans] i le upumoni nai lo le latou iloaina sa faamoemoeina i latou e “savavali ma le amio-atua” (MF&F 20:69) mai ia i latou ua faaosifeagaigaina.
E maua fua le faaolataga ma le ola e faavavau (tagai i le 2 Nifae 2:4); o le mea moni, o meaalofa silisili ia o meaalofa uma a le Atua (tagai i le MF&F 6:13; 14:7). E ui i lea, matou te aoao atu e ao ona saunia le tagata e maua na meaalofa e ala i le tautino atu ma faailoa atu le “faatuatua i le Alii o Iesu Keriso” (Mataupu Faavae o le Faatuatua 1:4)—e ala i le faatuatuaina ma le faalagolago i “galuega, ma le alofa mutimutivale, ma le alofa tunoa o le Mesia Paia” (2 Nifae 2:8; tagai foi i le 2 Nifae 31:19; Moronae 6:4). Mo i tatou, o fua o lena faatuatua e aofia ai le salamo, o le mauaina o feagaiga ma sauniga o le talalelei (e aofia ai le papatisoga), ma se loto faafetai lea e faaosofia ai i tatou e faafitia i tatou lava mai mea uma e le faaleatua, ia “ave e [i tatou o tatou] satauro i aso fai soo” (Luka 9:23), ma ia tausi Ana poloaiga—Ana poloaiga uma (tagai i le Ioane 14:15). Tatou te olioli faatasi ma le Aposetolo o Paulo: “A e faafetai i le Atua, o le na te foaiina mai le manumalo ia te i tatou talu lo tatou Alii o Iesu Keriso” (1 Korinito 15:57). I le agaga lava lena, e pei ona tusia ai e se tasi o perofeta o le Tusi a Mamona, “Ua matou tautalatala e uiga ia Keriso, ua matou olioli ia Keriso, ua matou talai atu Keriso, ua matou vavalo e uiga ia Keriso … ina ia mafai ona iloa e a matou fanau po o le a le puna e mafai ona latou tepa taulai i ai mo se faamagaloga o a latou agasala … [ma] latou tulimatai atu i luma i lena olaga ua ia Keriso” (2 Nifae 25:26, 27).
Ou te faamoemoe o lenei molimau ua ou tuuina atu ia te outou ma le lalolagi e fesoasoani ia te outou e malamalama ai i se mea o le alofa le mafaamatalaina tatou te lagonaina mo le Faaola o le lalolagi i Le Ekalesia a Iesu Keriso o le Au Paia o Aso e Gata Ai.
O Se Valaau i le Lotofuatiaifo Faa-Kerisiano
O le tuuina atu o la tatou tuuto faatasi i le Alii o Iesu Keriso ma le tuuina mai o luitau o loo tatou fetaiai i o tatou nuu, e mautinoa lava e mafai ona tatou mauaina se ala e tuufaatasia ai se valaau faalemalo—pe faavaomalo—i le lotofuatiaifo faa-Kerisiano. Sa tusia e Tim LaHaye i nai tausaga ua mavae:
“Afai e galulue faatasi ia tagata lolotu Amerika i le igoa o o tatou popolega tutusa e tasi o amioga mama, atonu lava e mafai ona faamanuiaina i tatou i le toe faamautuina o tulaga faatonuina o amioga mama faaletagata ia na manatu o tatou tuaa sa faamaonia e le Faavae o le [Iunaite Setete]. …
“… O tagatanuu uma faalelotu a lo tatou atunuu e manaomia le atinaeina o se faaaloalo mo tagata o isi lotu faapea o latou talitonuga. E le manaomia le tatou taliaina o le latou talitonuga, ae e mafai ona tatou faaaloalo i tagata ma ia iloa e sili atu mea tatou te tutusa ai ma isi nai lo se isi lava taimi i le tulaga faalelalolagi o i ai lenei atunuu. Ua oo i le taimi e tatau ona tuufaatasia ai ia tagatanuu uma ua tautino faalelotu e tetee atu i le tatou fili e tasi.”4
Ia mautinoa, e i ai se tulaga lamatia e fesootai ma le aoaoina o se mea fou e uiga i se isi tagata. O malamalamaaga fou e aafia ai lava i taimi uma ia vaaiga tuai, ma o lea o le toe mafaufauina o nai mea, toe fetuutuunai, ma le toe faatulagaina o a tatou vaaiga faalelalolagi e le mataofia. Pe a tatou vaai i tala atu o lanu o tagata, ituaiga o tagata, li’o o agafesootai, ekalesia, sunako, faletapuai a le au Mosalemi, faatuatuaga, ma faamatalaga o talitonuga, ma pe a fai le mea e sili tatou te mafaia e iloa ai pe o ai i latou ma le ituaiga tagata latou te i ai—o fanau a le Atua lava e tasi—e tupu se mea lelei ma taua i totonu ia i tatou, ma o lea e tosoina ai i tatou i se tuufaatasiga vavalalata ma lena Atua o le Tama o i tatou uma.
E tele atu nisi mea e manaomia i lenei lalolagi vevesi ma le fenumiai nai lo le talitonuga faaKerisiano, agaalofa faaKerisiano, ma le malamalama faaKerisiano. Sa matauina e Iosefa Samita i le 1843, e itiiti ifo ma le tausaga a o lei maliu o ia: “A ou manatu i tagata o loo i ai i mea sese, pe ou te tuu ai pea i latou i lalo? E leai. O le a ou siitia i latou i luga, ma i la latou lava foi ala, afai e le mafai ona ou faatauanauina i latou e lelei atu lo’u ala; o le a ou le saili lava e faamalosi soo se tagata ia talitonu e pei ona ou talitonu, ua na o le malosiaga o le mafaufau, mo le upumoni o le a faia ai lona lava ala. E te talitonu ia Iesu Keriso ma le Talalelei o le faaolataga lea na Ia faaali mai? E faapena foi au. E tatau i Kerisiano ona tuu le femisaa’i ma le fefinaua’i o le tasi ma le isi, ma faafailele ia mataupu faavae o le tutu faatasi ma le faauoga i o latou lotolotoi; ma o le a latou faia a o lei oo mai le meleniuma ma pulea ai e Keriso Lona malo.”5
Ou te faamaea atu i le alofa mo outou lea na faailoa mai e ni lauga faamavae se lua i a tatou tusitusiga paia. Muamua e mai le tusitala o le Eperu i le Feagaiga Fou:
[Talosia i] le Atua e ona le manuia, o le na toe faatuina mai nai e ua oti le leoleo mamoe sili, o lo tatou Alii o Iesu, ona o le toto o le feagaiga e faavavau,
‘Ia faaatoatoaina outou e ia i galuega lelei uma lava, ina ia outou faia lona finagalo, ia galue i totonu ia te outou le mea e malie i ona luma ona o Iesu Keriso; ia ia te ia le viiga e faavavau faavavau lava. Amene” (Eperu 13:20–21).
Ma lenei mai le Tusi a Mamona, o se tama sa tusi atu i lona atalii:
“Ia e faamaoni ia Keriso … [ma] talosia ia sii ae oe i luga e [Ia], ma talosia ia mau e faavavau i lou mafaufau ona mafatiaga ma lona maliu … ma lona alofa mutimutivale ma le tali-tiga, ma le faamoemoe o lona mamalu ma le ola faavavau.
“Ma talosia ia i ai, ma mau faatasi ma oe e faavavau, le alofa tunoa o le Atua le Tama, o le o lona nofoalii ua maualuga i le lagi, ma lo tatou Alii o Iesu Keriso, o le ua afio i le itu aao taumatau o lona mana, seia oo ina pule o ia i mea uma. Amene” (Moronae 9:25–26).
Mo nisi faamatalaga e uiga i le avea ai o le Au Paia o ASo e Gata Ai ma Kerisiano, tagai i le “About Mormons” i lalo o le Frequently Asked Questions i le Mormon.org; “Christianity: Following Jesus in Word and Deed” i lalo o le News Releases i le MormonNewsroom.org; ma le Gordon B. Hinckley, “A Prophet’s Testimony,” Ensign, Me 1993, 93.
Taliina o Fesili
Pe o ni Kerisiano le Au Paia o Aso e Gata Ai? Ioe, o tatou o Kerisiano. E pei ona faamalamalama mai e Elder Holland, “Matou te talitonu i le Iesu logologoa sa savalia ala pefu o le Nuu Paia ma tautino atu o Ia lava e tasi ma le Atua lava e tasi o le Ieova Paia o le Feagaiga Tuai.”
Show References
-
1.
O se upu na faalauiloa i le [tusi a] Richard J. Mouw, Uncommon Decency: Christian Civility in an Uncivil World (1992).
-
2.
Tagai i le Dallin H. Oaks, “Preserving Religious Freedom” (speech, Chapman University School of Law, 4 Fep., 2011), newsroom.lds.org/article/elder-oaks-religious-freedom-Chapman-University.
-
3.
Aoaoga a Peresitene o le Ekalesia: Iosefa Samita (2007), 55.
-
4.
Tim LaHaye, The Race for the 21st Century (1986), 109.
-
5.
Iosefa Samita, i le History of the Church, 5:499.


text:
Mataupu 7
Ua tuuina mai se valaauga ia ulu atu i le malologa o le Alii—Tatalo atu ma le loto faamaoni i ai—O le Agaga o Keriso e mafai ai e tagata ona iloa le lelei mai le leaga—E tauanau e Satani tagata ia latou teena Keriso ma fai mea leaga—Ua faaali mai e perofeta le afio mai o Keriso—O le faatuatua e faia ai vavega ma auauna mai ai agelu—E tatau i tagata ona faamoemoe mo le ola faavavau ma pipii i le alofa mama. E tusa o le 401–421 T.A.
1 Ma o lenei, o au, o Moronae, ou te tusia nai upu itiiti a lou tamā, o Mamona, ia na ia tautala i ai e uiga i le afaatuatua, faamoemoe, ma le alofa mama; ona sa faapenei le ala sa ia tautala atu ai i le nuu, ao ia aoao atu ia te i latou i le sunako lea na latou fausia mo se nofoaga e tapuai ai.
2 Ma o lenei, o au, o Mamona, ou te tautala atu ia te outou, ou uso pele e; ma ona o le alofa tunoa o le Atua, le Tamā, ma lo tatou Alii o Iesu Keriso, ma lona finagalo paia, ona o le meaalofa o lana avalaauga ia te au, lea ua faatagaina ai au ou te tautala atu ia te outou i lenei taimi.
3 O le mea lea, ou te fia tautala atu ia te outou o e o le ekalesia, outou o soo fifilemu o Keriso, ma outou ua outou maua se faamoemoe ua lava e mafai ai ona outou ulu atu i le amalologa o le Alii, mai le taimi nei i luma seia oo ina outou malolo faatasi ma ia i le lagi.
4 Ma o lenei ou uso e, ua ou matauina nei mea ia te outou ona o lo outou asavavali ma le filemu faatasi ma le fanauga a tagata.
5 Aua ou te manatua le afioga a le Atua ua fetalai mai o a latou galuega tou te ailoa ai i latou; aua afai ua lelei a latou galuega, ua lelei foi i latou.
6 Aua faauta, na fetalai mai le Atua o se tagata ua aleaga e le mafai ona fai e ia se mea ua lelei; aua afai na te ofo atu se meaalofa, pe etatalo atu i le Atua, vagana ai e faia e ia ma le loto faamaoni i ai e leai se aoga ia te ia.
7 Aua faauta, e le faitauina ia te ia lena mea mo le amiotonu.
8 Aua faauta, afai e avatu e se tagata ua aleaga se meaalofa, e faia e ia ma le etoai; o le mea lea e faitau tutusa ai ia te ia e pei lava na ia taofia le meaalofa; o le mea lea e faitau leaga ai o ia i luma o le Atua.
9 Ma e faapea foi ona faitau leaga i se tagata, pe afai e tatalo atu o ia ae ua le i ai ma le afaamaoni o le loto; ioe, ma ua leai se aoga ia te ia, ona e le talia e le Atua se ua faapena.
10 O le mea lea, e le mafai e se tagata ua leaga ona faia le mea ua lelei; pe avatu foi e ia se meaalofa lelei.
11 Aua faauta, e le mafai e se apuna oona ona puna mai i vai lelei; pe mafai foi e se puna lelei ona puna mai i vai oona; o le mea lea, o se tagata ua avea o se auauna a le tiapolo e le mafai ona mulimuli ia Keriso; ma afai e emulimuli o ia ia Keriso e le mafai ona avea o ia o se auauna a le tiapolo.
12 O le mea lea, o mea uma ua alelei e mai le Atua; ma o le mea ua eleaga e mai le tiapolo; ona o le tiapolo o se fili i le Atua, ma ua faasagatau pea ia te ia, ma ua valaau ma faatosina tagata i le iagasala, ma ia latou faia pea le mea leaga.
13 Ae faauta, o le mea ua mai le Atua, e valaau ma faatosina mai ia faia mea lelei e le aunoa; o le mea lea, o mea uma e valaau mai ma afaatosina mai ia faia mea lelei, ma alofa i le Atua, ma auauna atu ia te ia, ua emusuia e le Atua.
14 O le mea lea, ia outou faaeteete, ou uso pele e, ina ia outou le faamasino le mea ua aleaga o se mea mai le Atua, po o le mea ua lelei ma mai le Atua o se mea mai le tiapolo.
15 Aua faauta, ou uso e, ua tuu mai ia te outou ia outou afaamasino, ina ia outou iloa le lelei mai le leaga; ma o le ala e faamasino ai ua manino, ina ia mafai ona outou iloa ma se malamalama atoatoa, e pei o le malamalama o le ao mai le pouliuli o le po.
16 Aua faauta, ua tuuina mai i tagata taitoatasi le aAgaga o Keriso, ina ia mafai ona eiloa e ia le lelei mai le leaga; o le mea lea, ou te faaali atu ai ia te outou le ala e faamasino ai; ona o mea uma e valaau mai ia fai le lelei, ma faatauanau mai ia talitonu ia Keriso, ua auina mai i le mana ma le meaalofa a Keriso; o le mea lea e mafai ai ona outou iloa ma le malamalama atoatoa ua mai le Atua.
17 Ae o soo se mea e faatauanauina tagata ia latou faia le aleaga, ma ia le talitonu ia Keriso, ma faafiti o ia, ma ia le auauna i le Atua, ona outou iloa lea ma le malamalama atoatoa ua mai le tiapolo; ona o le ala lea e galue ai le tiapolo, aua e le faatauanauina e ia se tagata ia faia le lelei, e leai, e leai lava se tasi; pe faia foi e ana agelu; pe faia foi e i latou o e latou te tuu atu i latou lava ia te ia.
18 Ma o lenei, ou uso e, ina ua vaai ua outou iloa le malamalama tou te faamasino ai, o le amalamalama lea o Keriso, vaai ia outou le faamasino sese; aua o le efaamasinoga lava lea tou te faamasino atu ai o le a faamasino ai foi outou.
19 O le mea lea, ou te aioi atu ia te outou, uso e, ia outou sailiili ma le filiga i le amalamalama o Keriso ina ia outou iloa le lelei mai le leaga; ma afai tou te taofi mau i mea lelei uma, ma lē tauleagaina ia mea, o le a avea moni outou ma ni efanau a Keriso.
20 Ma o lenei, ou uso e, e mafai faapefea ona outou taofi mau i mea lelei uma?
21 Ma o lenei ua ou oo mai nei i lena faatuatua, lea na ou fai atu o le a ou tautala atu ai; ma o le a ou tau atu ia te outou le auala e mafai ai ona outou taofi mau i mea lelei uma.
22 Aua faauta, ona ua asilafia e le Atua mea uma, ona ua mai le faavavau-tumau i le faavavau-tumau, faauta, sa ia auina mai eagelu e auauna mai i le fanauga a tagata, e faaali mai e uiga i le afio mai o Keriso; ma o Keriso o le a ala mai ai mea lelei uma.
23 Ma sa tautino mai foi e le Atua i perofeta, i lona lava fofoga, o le a afio mai Keriso.
24 Faauta foi, e tele auala sa i ai na ia faaali mai ai mea i le fanauga a tagata, o ni mea sa lelei; ma o mea uma ua lelei ua mai ia Keriso; a na le o lea po ua apauu tagata, ma ua leai se mea lelei e mafai ona oo mai ia te i latou.
25 O le mea lea, e ala i le auauna mai o aagelu, ma afioga uma na tulei mai i le fofoga o le Atua, sa amata ona faaaoga ai e tagata le faatuatua ia Keriso; ma sa faapea, e ala i le faatuatua, ona latou taofi mau i mea lelei uma; ma sa faapea ona i ai seia oo mai i le afio mai o Keriso.
26 Ma ina ua uma ona afio mai o ia, sa faaolaina foi tagata i le faatuatua i lona suafa; ma e ala i le faatuatua, na avea ai i latou ma atalii o le Atua. Ma e pei ona mautinoa o loo soifua Keriso, sa ia fetalai mai upu nei i o tatou tamā, ua fetalai mai: aSoo se mea, ua lelei, tou te ole atu ai i le Tama i lou igoa i le faatuatua, i le talitonu o le a outou maua, faauta, o le a faia lava ia te outou.
27 O le mea lea, ou uso pele e, pe ua taofia ea avavega ona ua toe afio atu Keriso i le lagi, ma ua afio i le itu aao taumatau o le Atua, e emaua mai i le Tamā ana aia o le alofa mutimutivale lea ua ia te ia mo le fanauga a tagata?
28 Ona ua uma ona tali e ia iuga o le tulafono, ma ua a ia i latou uma o e ua faatuatua ia te ia; ma o i latou o e ua faatuatua ia te ia o le a latou apiimau i mea lelei uma; o le mea lea ua efautuaina ai e ia le faamoemoe o le fanauga a tagata; ma ua afio o ia e faavavau i le lagi.
29 Ma ona ua faia e ia lenei mea, ou uso pele e, pe ua taofia ai ea vavega? Faauta ou te fai atu ia te outou, E leai; pe ua taofia foi le auauna mai o agelu i le fanauga a tagata.
30 Aua faauta, ua i ai i latou i lana pule, e auauna mai e tusa ma upu e poloai ai o ia, e faaali mai i latou lava ia te i latou ua i ai le faatuatua malosi ma le mafaufau mausali i uiga uma o le amioatua.
31 Ma o le tiute o la latou auaunaga o le valaau atu lea i tagata ia salamo, ma faataunuu ma faia le galuega o feagaiga a le Tamā, ia na ia faia i le fanauga a tagata, e saunia le ala i totonu o le fanauga a tagata, i le alaga atu o le afioga a Keriso i ipu filifilia a le Alii, ina ia latou molimau atu ia te ia.
32 Ma o le faia o lea mea, ua saunia ai e le Alii le Atua le ala e mafai ai e le toe vaega o tagata ona latou maua o le afaatuatua ia Keriso, ina ia maua e le Agaga Paia se nofoaga i o latou loto, e tusa ma lona mana; ma o le ala lenei o le a faataunuu ai e le Tamā, feagaiga na ia faia i le fanauga a tagata.
33 Ma ua fetalai mai Keriso: aAfai tou te faatuatua mai ia te au o le a outou maua le mana e fai ai soo se mea e etatau ai ia te au.
34 Ma ua fetalai mai o ia: Ia outou asalamo outou tuluiga uma o le lalolagi, ma o mai ia te au, ma ia papatiso i lou igoa, ma faatuatua mai ia te au, ina ia faaolaina outou.
35 Ma o lenei, ou uso pele e, afai o le tulaga lea e faapea ua moni nei mea ua ou tautala atu ai ia te outou, ma o le a faaali mai e le Atua ia te outou, i le amana ma le mamalu tele i le easo gataaga, ua moni i latou, ma afai ua moni i latou, pe ua uma ai ea le aso o vavega?
36 Pe ua taofia ea le afifio mai o agelu i le fanauga a tagata? Pe ua ataofia e ia le mana o le Agaga Paia mai ia te i latou? Pe e taofia ea e ia, ao tumau pea le taimi, pe ao tu pea le lalolagi, pe ao i ai se tagata e toatasi i luga o le lalolagi e faaolaina?
37 Faauta ou te fai atu ia te outou, E leai; ona o le faatuatua e faia ai avavega; ma o le faatuatua e afifio mai ai agelu ma auauna mai i tagata; o le mea lea, afai ua taofia nei mea oi talofa i le fanauga a tagata, ona o le ele talitonu ua taofia ai, ma ua le aoga ai mea uma.
38 Ona e le mafai ona faaolaina o se tagata, e tusa ma fetalaiga a Keriso, vagana ai ua latou faatuatua i lona suafa; o le mea lea, afai ua le toe i ai nei mea, ua le toe i ai foi se faatuatua; ma ua matua leaga lava le tulaga o tagata, ona o le a pei i latou e peiseai e leai se togiola ua faia.
39 Ae faauta, ou uso pele e, ua ou matauina ni mea lelei mai ia te outou, ona ua ou matauina ua outou faatuatua ia Keriso ona o lo outou agamalu; ona a na fai tou te le faatuatua ia te ia po ua outou le aagavaa e faitaulia i totonu o tagata o lana ekalesia.
40 O lenei foi, ou uso pele e, ou te fia tautala atu ia te outou e uiga i le afaamoemoe. E mafai faapefea ona outou maua o le faatuatua, vagana ai ua ia te outou le faamoemoe?
41 Ma o le a le mea tou te afaamoemoe i ai? Faauta ou te fai atu ia te outou, tou te efaamoemoe, e ala i le togiola a Keriso ma le mana o lona toetu, ia faatutu mai outou i le iola faavavau, ma o le pogai ona o lo outou faatuatua ia te ia e tusa ma le folafolaga.
42 O le mea lea, afai ua i ai i se tagata le afaatuatua e etatau ona i ai ia te ia le faamoemoe; ona a aunoa ma le faatuatua e le mafai ona i ai se faamoemoe.
43 O lenei foi, faauta ou te fai atu ia te outou e le mafai ona i ai ia te ia le faatuatua ma le faamoemoe, vagana ai ua aagamalu, ma maualalo o ia i le loto.
44 Afai e faapea, ua le aoga lona afaatuatua ma le faamoemoe, ona e leai se tasi e ono talia i luma o le Atua, vagana ai i latou o e ua agamalu ma maualalalo i le loto; ma afai e agamalu ma maualalo se tagata i le loto, ma etautino atu i le mana o le Agaga Paia o Iesu o le Keriso, e ao ina i ai ia te ia le alofa mama; aua afai e le i ai ia te ia le alofa mama, o se mea noa o ia; o le mea lea e ao ai ina i ai ia te ia le alofa mama.
45 Ma o le aalofa mama e loa ona tali-tiga, ma e agalelei, ma e le elosilosivale, ma e le faafefeteina, e le sailia e ia ana lava, e le faaitagofie, e le mafaufau i se mea leaga, ma e le olioli i le amioletonu ae olioli i le upu moni, e onosaia mea uma, e talia mea uma, e faamoemoe i mea uma, e onosai i mea uma.
46 O le mea lea, ou uso pele e, afai e le ia te outou le alofa mama o ni mea noa outou, ona e le uma le alofa mama. O le mea lea, ia outou fusi ai i le alofa mama, le mea ua silisili lea i mea uma, ona e iu mea uma—
47 Ae o le aalofa mama o le ealofa le pona lea o Keriso, ma e tumau e faavavau; ma o soo se tasi e maua ua i ai ia te ia i le aso gataaga, o le a lelei ia te ia.
48 O le mea lea, ou uso pele e, ia outou atatalo atu i le Tamā ma le malosi atoa o le loto, ina ia faatumulia outou i lenei alofa, lea ua ia faaee mai i luga o i latou uma o e o esoo moni o lona Alo, o Iesu Keriso; ina ia mafai ona avea o outou ma atalii o le Atua; a oo ai ina afio mai o ia o le a tatou ifaapei o ia, ona o le a tatou vaai ia te ia e pei ona i ai o ia; tau ina ia tatou maua lenei faamoemoe; tau ina ia mafai ona ofaamamaina i tatou e pei lava ona mama o ia. Amene.